Ini Situasi Pasaran Menjelang Mesyuarat Polisi ECB Dan Data Inflasi AS

Euro mempertahankan keuntungan yang diraih sebelum ini ketika tumpuan pelabur kini beralih kepada mesyuarat polisi Bank Pusat Eropah (ECB) yang akan berlangsung pada sesi New York.
ECB berdepan cabaran besar untuk menetapkan dasar monetarinya berikutan perang Ukraine-Rusia yang sedang berlaku telah menimbulkan risiko terhadap pertumbuhan ekonomi negara itu di tengah pemulihan daripada Covid-19.
Sekatan ekonomi yang dikenakan ke atas Rusia turut memberi impak besar buat Eropah, lebih-lebih lagi ia mempunyai kebergantungan yang tinggi terhadap import minyak dan gas dari negara itu.
Bukan itu sahaja, ECB juga menghadapi tekanan daripada lonjakan inflasi Eropah yang sudah tidak dapat dibendung lagi dengan meningkat sehingga 5.8% pada bulan lepas.
 Pelabur akan meneliti kenyataan daripada Presiden ECB Christine Lagarde mengenai situasi semasa dan jangkaan untuk penetapan dasar sama ada bank pusat akan menamatkan program pembelian bon pada Mac atau melanjutkannya lebih lama lagi.
Pada sesi Eropah, mata wang euro kekal didagangkan stabil di sekitar harga 1.100 berbanding dolar greenback selepas mencatat peningkatan harian terbesarnya dalam tempoh 6 tahun pada Rabu.
Dalam pada itu, pelabur turut menantikan data inflasi Amerika Syarikat yang dijangka menunjukkan peningkatan pada bulan Februari dan memperkuatkan lagi keyakinan untuk Federal Reserve (Fed) menaikkan kadar faedahnya pada mesyuarat FOMC minggu depan.
Berbanding sekumpulan mata wang utama, indeks dolar yang mengukur kekuatan dolar greenback diniagakan sedikit berubah pada 98.10.


Sektor Pembuatan UK Positif, GBP/USD Kekal Kukuh di Paras Tinggi

Sektor pembuatan UK terus berkembang pada permulaan suku keempat 2017 menurut tinjauan yang dikeluarkan pada Rabu.
Markit sebuah badan penyelidikan data ekonomi melaporkan indeks pembuatan UK naik ke paras 56.3 pada Oktober dari 56.0 yang dicatat pada September. Jangkaan untuk data kali ini adalah 55.8.
Indeks yang melebihi angka 50 menunjukkan sektor yang berkembang, manakala sebaliknya di bawah 50 menunjukkan aktiviti yang merosot.
Indeks tempahan baru kekal kukuh pada Oktober yang disokong oleh permintaan domestik dan juga pertambahan permintaan eksport. Pengeluar-pengeluar UK juga melihat permintaan yang meningkat daripada Amerika Syarikat, Eropah, Australia dan Amerika Selatan.
 Pengeluaran dalam sektor pembuatan meningkat sejajar dengan pengukuhan pertumbuhan pada September.
“Tekanan harga terus naik walaupun kos input meningkat pada kadar terpantas dalam tempoh tujuh bulan.”
Data rasmi dari Jabatan Statistik menunjukkan data pada suku ketiga menunjukkan sektor ini semakin meningkat. Walaubagaimanapun data hari ini tidak banyak mempengaruhi jangkaan terhadap kenaikan kadar faedah Bank of England (BoE) pada Khamis.
BoE dijangka menaikkan kadar faedah sebanyak 25 mata asas kepada 0.50% sejak kali terakhir menurunkan kadar faedah kepada 0.25% pada Ogos 2016.
Matawang GBP telah meningkat nilai sejak Isnin yang disokong oleh jangkaan pasaran terhadap kenaikan kadar faedah.


Teliti Jangkaan Pergerakan EUR/JPY Menjelang Mesyuarat ECB

Pergerakan harga pada carta pasangan mata wang EUR/JPY kembali pamerkan penurunan semula pada Rabu semalam selepas corak kenaikan dipaparkan pada Selasa lalu di atas paras 130.500.
Harga bergerak ke paras ketinggian sekitar 130.700 semalam gagal mengatasi ketinggian dicapai pada minggu lalu sebelum harga menjunam semula mencecah paras sokongan sekitar 130.200 pada awal sesi Eropah semalam.
Sentimen pasaran yang berisiko dilihat akan memberi kelebihan kepada Yen sebagai mata wang safe-haven berbanding Euro.
Mesyuarat dasar monetari bank pusat Eropah pada hari ini bakal memacu pergerakan Euro selepas ini dengan jangkaan pelonggaran polisi masih akan dikekalkan.
Pergerakan harga yang bergerak semula di bawah paras 130.500 dan paras halangan Moving Average 50 (MA50) pada rangka masa 1 jam telah memberi isyarat awal untuk pergerakan trend bearish harga semula.
Dengan tekanan yang semakin tinggi untuk Euro, harga dilihat akan menyambung penurunan menguji paras sokongan 130.00 pada zon tumpuan tersebut.
 Penurunan lebih rendah yang diteruskan bakal menuju pula ke paras sekitar 129.300 yang menjadi antara paras sokongan harga pada dagangan penghujung Ogos lalu.
Sekiranya harga berjaya membuat kenaikan semula, rintangan pada 130.500 akan cuba untuk tembusi harga sekali lagi untuk kembali memberi petunjuk untuk menyambung trend bullish seperti minggu-minggu sebelum ini.
Kenaikan harga dijangkakan untuk mengatasi ketinggian dicapai pada minggu lalu sebelum menuju ke paras ketinggian 131.00 pula untuk menguji zon rintangan terbaru itu.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Capai ¥150.00, Menanti ‘Intervention’ Oleh Jepun?

US dolar kembali paparkan pengukuhan semula pada Rabu semalam selepas memulakan dagangan awal minggu yang suram dengan sentimen pasaran yang tak menentu ketika tumpuan terarah pada laporan pendapatan korporat.
Pengukuhan raja mata wang itu tampaknya menambahkan lagi tekanan oleh dagangan Yen Jepun yang terperosok ke paras terendah 32 tahun.
Ketika US dolar menyusut di awal minggu dan memberi ruang untuk mata wang utama yang lain dalam pasaran untuk meningkat, namun sebaliknya yang berlaku pada Yen apabila tetap gagal untuk memulih setelah papar prestasi merosot beberapa minggu ini.
Ini telah menimbulkan kebimbangan kepada pelabur untuk jangkaan kebarangkalian bank pusat atau kerajaan Jepun akan bertindak untuk campur tangan dalam pasaran kewangan.
Pada 22 September lalu, pasaran telah dikejutkan dengan campur tangan kerajaan Jepun yang menyaksikan Yen kukuh semula berbanding US dolar. Namun situasi itu tidak bertahan lama apabila Yen kembali melemah semula pada dagangan minggu-minggu berikutnya.
Jika diperhatikan pergerakan harga pada carta pasangan mata wang USD/JPY, harga telah menjunam pada 22 September lalu dari paras 145.900.
Namun, 3 minggu kemudian, kenaikan harga telah berjaya melepasi paras ketinggian tersebut iaitu pada Rabu minggu lepas.
 Corak kenaikan tersebut tetap diteruskan sehingga bersambung pada dagangan yang menuju ke penghujung minggu ini sementara kebimbangan terus menyelubungi pelabur.
Harga kekal bergerak di atas paras sokongan Moving Average 50 (MA50) pada rangka masa 1 jam di carta USD/JPY untuk isyarat pergerakan trend bullish.
Seperti yang dijangkakan penganalisis, paras tumpuan pada ketinggian 150.00 semakin hampir dicapai pada dagangan hari ini, namun tempo pergerakan harga dilihat perlahan.
Tidak mustahil untuk harga meneruskan pendakian lebih tinggi menembusi paras 150.00 untuk terus memburu rekod tertinggi terbaru sejak 1990.
Namun, waspada jika campur tangan Jepun berlaku lagi, harga boleh menjunam sehingga ke paras 147.00 atau paras tumpuan bulan lalu pada 145.900.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Antara Isu Yang Diutamakan Oleh Federal Reserve Dalam Polisi Monetari

Para penganalisis pasaran menumpukan perhatian terhadap ucapan Pengerusi Federal Reserve, Jerome Powell dalam acara yang dihadiri di Paris untuk memperincikan isyarat pendirian polisi monetari bank pusat.
Kenyataan utama yang digariskan oleh Powell adalah jangkaan bahawa pertumbuhan ekonomi Amerika Syarikat akan kekal kukuh dan pasaran pekerjaan juga akan turut meningkat.
Namun begitu, ketidaktentuan pada unjuran semakin meningkat, khususnya pada perkembangan perdagangan dan pertumbuhan global. Pertumbuhan masa kini dilihat bergerak pada kadar sederhana.
Tambahan lagi, isu seperti paras siling hutang Federal Reserve (debt ceiling) serta Brexit masih kekal buntu mencari jalan penyelesaian. Faktor-faktor ketidaktentuan sebegini menjejaskan unjuran pertumbuhan untuk kekal kukuh.
 Ahli mesyuarat FOMC turut menyatakan kebimbangan terhadap penurunan kadar inflasi yang berterusan di bawah paras sasaran 2%. Faktor jangka masa panjang menyumbang kepada kadar faedah yang lebih rendah, pertumbuhan dan juga inflasi, dijangka akan masih berterusan antaranya seperti sektor perkilangan yang lemah sejak awal tahun ini.
Ahli mesyuarat akan terus berhati-hati memantau perkembangan unjuran ekonomi Amerika Syarikat dan kadar inflasi serta akan bertindak mengikut kesesuaian bagi mengekalkan perkembangan dengan pasaran pekerjaan dan inflasi mampu mencapai objektif sasaran bank pusat.
Pertumbuhan pada kadar perbelanjaan pengguna di Amerika Syarikat kembali meningkat namun pertumbuhan pelaburan perniagaan mula bergerak perlahan.
Bank pusat juga akan menilai perkembangan tersebut dalam konteks perubahan struktur lebih luas untuk polisi monetari yang dirangka oleh pembuat dasar kewangan sejak kemelesetan ‘Great Recession’.


Bagaimana Polisi Fiskal Menggerakkan Nilai Matawang? Forex Trader Perlu Tahu!

Ramai trader tertanya-tanya, apa itu Polisi Fiskal? Apakah kesan kepada turun naik nilai matawang? Polisi fiskal merupakan salah satu polisi ekonomi yang menjadi inisiatif kerajaan untuk mengawal kadar perbelanjaan dan cukai yang mempengaruhi ekonomi. Apabila ia dikaitkan dengan ekonomi, sudah tentu ia bakal berikan kesan kepada matawang.
Polisi ini sama seperti polisi monetari yang bertujuan untuk mencapai pelbagai matlamat ekonomi. Polisi fiskal bakal memberikan kesan kepada kenaikan dan penurunan nilai matawang sesebuah negara.
Polisi ini pada asalnya mula dikenali pada 1930 dan disokong oleh seorang ahli ekonomi British, John Maynard Keynes. Beliau turut berpendapat bahawa jika sesebuah negara sedang berhadapan dengan kemelesetan, lambakan wang pada tangan pengguna boleh mendorong kepada pertumbuhan ekonomi.
Persoalannya, bagaimana polisi fiskal menggerakkan nilai matawang?
 Kesan polisi fiskal kepada matawang adalah bergantung kepada keadaan ekonomi. Setiap negara memiliki status ekonomi yang sentiasa berubah, jadi amat sukar untuk menentukan dengan tepat kesan polisi tersebut terhadap kadar pertukaran.
Sebagai contoh, kerajaan mempunyai belanjawan yang defisit disebabkan oleh polisi pengembangan (expansionary). Oleh yang demikian, pihak kerajaan perlu bekerjasama dengan bank negara untuk mencetak wang baru bagi mengatasi isu tersebut. (atau juga dikenali sebagai Quantitive Easing)
Wang yang baru dicetak boleh digunakan oleh kerajan untuk membangunkan ekonomi mereka. Jika terdapat pencetakan wang besar-besaran, ia bakal meningkatkan bekalan matawang dalam sesebuah negara sekaligus menurunkan nilai matawang tersebut dan menyebabkan kenaikan inflasi.
Tetapi jika kerajaan menaikkan cukai dalam sesebuah negara, bekalan matawang akan berkurangan (rakyat perlu bayar cukai dan kurang duit ditangan) dan akan menyebabkan kesan kenaikan kepada nilai matawang.
Beri perhatian kepada ucapan-ucapan bank pusat dan ketua negara untuk fahami lebih lanjut jika ada pengumuman tentang polisi fiskal. Kerana jika terdapat pengumuman “cetakan duit” oleh kerajaan sesebuah negara, dengan skill forex trading anda, mungkin anda juga berpeluang mencetak duit bersama-sama masuk ke poket anda.


Boom! Ekonomi China Cecah Rekod Paling Tinggi

Ekonomi China melonjak pada suku pertama selepas disokong oleh perbelanjaan pengguna yang menguat serta pengeluaran dan pelaburan yang semakin pulih dari kemerosotan akibat COVID-19 tahun lalu.
Keluaran Dalam Negara Kasar (KDNK) China berkembang 18.3% pada suku pertama 2021 berbanding tahun sebelumnya, tetapi sedikit tersasar daripada jangkaan pasaran sebanyak 19%.
Ini merupakan pertumbuhan paling kuat yang pernah direkodkan sejak data mula dikeluarkan pada tahun 1992, yang didorong oleh permintaan dalam negara dan global yang kuat, serta sokongan fiskal dan monetari yang berterusan, lapor Biro Perangkaan Negara (NBS).
 Bacaan ini juga menandakan perubahan yang luar biasa dari suku pertama 2020, ketika ekonomi mengalami kejatuhan drastik di bawah tekanan akibat coronavirus, yang menyusut sebanyak 6.8%.
Sementara dari suku ke suku, pertumbuhan ekonomi China sedikit perlahan sebanyak 0.6% pada suku pertama berbanding suku keempat tahun lalu yang berkembang 2.6%.
Selain itu, NBS turut melaporkan lonjakan ketara dalam jualan runcit dengan kenaikan 34.2%, jauh melebihi jangkaan kenaikan 28.0%. Ini menunjukkan pemulihan dalam penggunaan domestik di China.
Matawang berkaitan komoditi, dolar Aussie, kiwi dan loonie, kekal didagangkan tinggi susulan penerbitan data ekonomi China, walaupun sedikit susut pada awal sesi Asia disebabkan kebangkitan US dolar.


Matawang Euro Turun Ke Paras Terendah Pada Sesi Eropah, Manakala GBP Meningkat Selepas Data Pekerjaan

Pasaran Eropah dan Asia hari ini berlegar pada sekitar empat bulan tertinggi apabila para pelabur mengharapkan keputusan yang positif dalam perundingan perdagangan antara Amerika Syarikat dan China sementara itu Yen menyusut selepas Bank of Japan berkata mereka akan melonggarkan lagi polisi sedia ada jika diperlukan.
Matawang Euro antara matawang yang paling lemah dalam dagangan Eropah hari ini selepas mengukuh semalam. Para pelabur beralih tumpuan daripada kemajuan dalam perbincangan perdagangan AS-China kepada kelembapan yang sedang berlaku di zon Eropah.
 Tambahan lagi, ECB dijangka akan mengurangkan unjuran pertumbuhan ekonomi dan inflasi mereka memandangkan situasi Eropah sekarang dalam keadaan yang membimbangkan sekaligus momentum Euro akan meleset.
Dalam perkembangan di Britain pula, dalam ketidaktentuan isu Brexit, GBP dilihat meneruskan pengukuhannya selepas data pekerjaan sebentar tadi menunjukkan pertumbuhan gaji pekerja berada pada tahap yang baik. Purata pendapatan termasuk bonus meningkat sebanyak 3.4% dalam tempoh tiga bulan sehingga Disember 2018.


EUR/USD Masih Mahu Catatkan Paras Ketinggian Terbaru Lagi Di Penghujung Minggu

Penilaian pertumbuhan ekonomi Amerika Syarikat (AS) menerusi bacaan data Keluaran Dalam Negara Kasar (GDP) untuk suku pertama adalah lebih suram pada terbitan di sesi New York semalam.
Bacaan GDP kedua tersebut mencatatkan angka yang lebih merosot berbanding bacaan awal yang diterbitkan pada bulan lalu.
Ini terus mendorong pergerakan lemah buat mata wang US dolar kekal berterusan semalam di samping faktor sentimen pasaran yang dinilai sedikit memulih selepas indeks-indeks utama Wall Street catatkan kenaikan mingguan terbesar sejak pertengahan Mac lalu.

Meneliti pergerakan harga pada carta pasangan mata wang EUR/USD, harga kembali paparkan corak kenaikan semula semalam selepas penurunan harga berlaku pada dagangan Rabu lalu.
Petunjuk pergerakan bullish dihadam oleh pelabur selepas harga kembali bergerak di atas paras 1.07000 dan melepasi halangan Moving Average 50 (MA50) pada rangka masa 1 jam di carta EUR/USD.
 Kenaikan harga dilihat diteruskan bersambung pada awal sesi Asia pagi ini (Jumaat) mengatasi paras ketinggian yang dicapai pada Selasa lalu.
Paras tertinggi terbaru untuk tempoh 4 minggu akan dicatatkan dengan sasaran untuk kenaikan lebih tinggi harga akan menuju zon tumpuan pada 1.08000.
Sebaliknya, jika berlaku penurunan harga semula, harga yang susut kembali di bawah paras 1.07000 akan memberikan isyarat perubahan trend bearish.
Penurunan lanjut harga akan menguji paras sokongan sekitar 1.06500 sebelum meneruskan penurunan menuju ke zon RBS (resistance become support) pada 1.06000.
Lihat gambar carta harga pasangan EUR/USD di bawah untuk rujukan analisis teknikal anda.
\
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Serangan Balas Iran Akan Menjadi Mimpi Buruk Yang Bersejarah Buat Amerika Syarikat! – Shamkhani

Iran dilaporkan sedang menilai 13 senario untuk bertindak balas kepada Amerika Syarikat ekoran serangan udara di Baghdad oleh negara itu yang telah membunuh Qassem Soleimani pada Jumaat lalu.
Setiausaha Majlis Tertinggi Kebangsaan Iran, Ali Shamkhani memberitahu bahawa tiada maklumat lanjut yang boleh diberikan, tetapi operasi balas dendam untuk kematian Qassem Soleimani tidak akan berakhir dengan hanya satu operasi.
Shamkhani turut berkata bahawa perbincangan mengenai 13 senario untuk membalas dendam telah dibincangkan di Majlis Keselamatan Negara Tertinggi Iran, dan meskipun senario tindakan balas yang paling lemah dipersetujui oleh ahli majlis, pelaksanaannya boleh menjadi mimpi buruk yang bersejarah buat Amerika Syarikat.
 Kenyataan ini telah mencetuskan kembali kebimbangan terhadap kemungkinan tercetusnya perang antara dua negara itu.
Beliau juga mengatakan sebanyak 19 pangkalan iaitu 11 daripadanya yang berdekatan dengan sempadan timur dan barat Iran dan 8 pangkalan AS di utara dan selatan Iran, kini berada dalam keadaan berjaga-jaga.
“Kami sedar mengenai angkatan dan peralatan ketenteraan mereka, kami mengikuti setiap perkembangan terkecil mereka”, kata Shamkhani.
Sementara itu, penggubal undang-undang Jerman, Roderich Kiesewetter, berkata beberapa tentera Jerman akan ditarik balik dari Iraq buat sementara waktu manakala di Lubnan, kedutaan Amerika Syarikat kini sedang mengetatkan keselamatan sebagai persediaan kepada kemungkinan berlaku serangan balas Iran.


Terus Gagah! USD Pacak Lagi Pada Sesi Eropah

Greenback terus memperpanjangkan pengukuhan dengan melonjak lebih tinggi pada pembukaan dagangan sesi Eropah.
Perkembangan mengenai isu siling hutang terus mempengaruhi sentimen pasaran di mana pertemuan terbaru antara Presiden Amerika Syarikat Joe Biden dan penggubal dasar tertinggi Kongres berakhir dengan nada yang optimis.
Speaker Dewan Perwakilan Kevin McCarthy berkata terdapat kemungkinan bahawa perjanjian akan dapat dicapai pada akhir minggu ini.
Susulan daripada pengukuhan US dolar, kebanyakan mata wang utama terus didagangkan lebih rendah.
 Ini diperlihatkan pada dagangan dolar Aussie yang merosot ke paras terendah satu minggu, gagal memanfaatkan bacaan data pertumbuhan upah Australia yang kekal tinggi pada suku pertama.
Dolar kiwi pula bertahan daripada mencatat kejatuhan, selepas disokong oleh jangkaan untuk kenaikan kadar faedah yang selanjutnya daripada Reserve Bank of New Zealand (RBNZ) akan datang.
Selain itu, mata wang euro pula menyusut lebih jauh ketika pasaran memberi perhatian kepada kenyataan pembuat dasar Bank Pusat Eropah (ECB) mengenai prospek dasar monetari seterusnya.
Mata wang pound juga jatuh lebih rendah menjelang ucapan Gabenor Bank of England (BOE) Andrew Bailey pada sesi Eropah.
Sementara itu, dolar Kanada turut merosot, gagal mengekalkan pengukuhannya yang diraih susulan data inflasi Kanada yang lebih kuat.


Analisis teknikal EUR/USD – Timeframe Daily – 23/04/2018

Harga EUR/USD mulai kembali bearish minggu lalu setelah ia gagal untuk breakout resistance terhampir 1.2400. Jika diperhatikan, momentum pergerakan masih berada dalam keadaan sideways dan berpotensi membentuk pattern pennat bullish jika breakout 1.2400 secara teknikalnya.
 Sekiranya ia masih gagal untuk breakaout Key Suport terhampir hari ini iaitu 1.2230, ia berpotensi membuat kenaikan dan mencapai harga 1.2314 dan seterusnya iaitu Key Resisatnce 1.2400. Dan jika breakout Key Resistance pada minggu ini ia akan mulai mengorak langkah ke harga yang lebih tinggi.
Walaubagaimanapun, kemungkinan juga EUR/USD akan bearish ke harga yang lebih rendah 1.2180 dan jika breakout ia akan menguji sigficant support yang berada pada harga 1.2080. Oleh itu, Key Support dan Key Resistance memainkan peranan yang penting untuk diperhatikan ketika ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Belum Bebas Lagi, GBP/USD Terkurung Dalam Julat $1.2400 – $1.2300

Pergerakan harga pada carta pasangan mata wang GBP/USD mendatar sepanjang Isnin semalam ketika pasaran masih dalam suasana berwaspada menantikan kesan perkembangan isu siling hutang Amerika Syarikat (AS) yang terbaru.
Kesepakatan akhirnya berjaya dicapai antara Presiden Joe Biden dan Republikan McCarthy untuk menaikkan siling hutang dan kini menantikan kelulusan di Dewan dan Senat pula.
Berikutan bank-bank di AS dan UK turut ditutup pada awal minggu semalam, mata wang US dolar dan Pound dilihat hanya mendatar sehingga ke penghujung sesi New York.

Harga meniti perlahan di atas paras sokongan Moving Average 50 (MA50) pada rangka masa 1 jam di carta GBP/USD tersebut sehingga bersambung ke sesi Asia pagi ini (Selasa).
Rintangan kekal di paras 1.24000 sementar paras sokongan harga di 1.23000 dengan harga bergerak dalam julat 100 pips tersebut sejak penghujung minggu lalu.
Arah pergerakan lebih jelas ditentukan selepas salah satu paras tumpuan tersebut ditembusi oleh harga.
 Sekiranya lonjakan berlaku menyaksikan harga tembusi rintangan 1.24000, ini akan menjadi isyarat bullish untuk menyokong harga meneruskan kenaikan menuju zon 1.25000.
Untuk kenaikan lebih tinggi yang dilanjutkan, paras ketinggian pada 1.26000 pula akan menjadi sasaran berikutnya.
Sebaliknya jika harga mula menjunam semula, paras sokongan 1.23000 bakal diuji dan jika ditembusi, pelabur perlu bersedia untuk kejatuhan harga yang lebih dalam.
Penurunan terbaru boleh mencecah sehingga ke sekitar 1.22000 untuk catatkan paras terendah terbaru 10 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hasil Bon AS Catat Rekod Terendah Terbaru, USD Tersungkur Menjelang Penerbitan Laporan NFP

Dolar USD terus mencatat penyusutan berbanding euro dan safe-haven yen sementara penanda aras hasil perbendaharaan AS 10 tahun merekodkan paras terendah terbaru di bawah 0.70% ketika pembukaan sesi Eropah.
Keadaan ini telah menekan pasaran Wall Street untuk terus mempamerkan kejatuhan, di mana niaga hadapan Dow Jones jatuh lebih 200 mata manakala S&P 500 dan Nasdaq juga menunjukkan penurunan pada pembukaan dagangan hari Jumaat.
Pergerakan turun naik dolar Kanada berbanding USD menggambarkan ketidakpastian pasaran yang kini menantikan penerbitan data pekerjaan Amerika Syarikat dan Kanada pada malam ini.
Di samping itu, peningkatan kebimbangan global telah mendorong pelabur untuk mendapatkan matawang komoditi seperti dolar Aussie dan New Zealand.
Dolar New Zealand memperoleh manfaat daripada kelemahan USD dengan didagangkan meningkat ke paras ketinggian 2 minggu berbanding matawang itu.
 Jumlah kes jangkitan coronavirus di Amerika Syarikat kini meningkat kepada 233 kes, manakala 12 nyawa pula telah dilaporkan terkorban. Ini membawa jumlah keseluruhan di seluruh dunia meningkat kepada 98,770 kes dan 3,389 kematian.
Sementara itu di Eropah, dolar euro diniagakan meningkat ke paras ketinggian 7 bulan berikutan kelemahan matawang USD yang dipengaruhi jangkaan pengurangan kadar faedah kedua oleh Federal Reserve AS (Fed) pada bulan ini.
Berikutan daripada peningkatan berterusan sejak beberapa minggu kebelakangan ini, dolar euro telah memadamkan kesemua kerugian yang dicatatkan tahun ini.
Selain itu, dagangan pound juga terus diniagakan meningkat berbanding USD walaupun terdapat jangkaan pemotongan kadar faedah oleh Bank of England (BoE).
Andrew Bailey yang akan mengambil alih jawatan Mark Carney sebagai Gabenor BoE memberitahu bahawa beliau akan menunggu lebih banyak bukti sebelum memutuskan untuk bertindak dalam menangani krisis ini.


Fed dan BoJ Umum Pelonggaran Polisi, Apa Jangkaan Pergerakan USD/JPY Hari Ini?

Pasaran dikejutkan lagi dengan pengumuman kecemasan oleh Federal Reserve (Fed) dengan pemotongan kadar faedah 100 mata asas ke paras terendah terbaru 0.25%. Turut diumumkan suntikan dana bernilai $700 bilion USD bagi menangani krisis Coronavirus yang melanda.
Pada sesi Asia hari ini, Bank of Japan (BOJ) telah mengumumkan kadar faedah dikekalkan di paras -0.10%. Namun BOJ menyatakan akan meningkatkan pembelian dana ETF kepada 12 trilion Yen berbanding 6 trilion Yen sebelum ini.
Program pinjaman baru juga akan diperkenalkan untuk melancarkan bekalan modal bagi syarikat-syarikat dan bank pusat turut menyatakan persediaan untuk pelonggaran polisi yang lebih lanjut.
Pelonggaran polisi yang diumumkan oleh Fed dan BOJ dilihat tidak terlalu memberi kesan yang lemah terhadap matawang US dolar dan Yen.
Pergerakan harga pada carta pasangan matawang USD/JPY menyaksikan pembukaan harga lebih rendah pada permulaan sesi Asia berbanding harga ditutup minggu lalu.
Harga dibuka di bawah paras 107.00 dan membuat penurunan sebelum kenaikan semula menguji paras 107.400.
Harga kemudian bergerak membuat penurunan sehingga bersambung ke pembukaan sesi pasaran Eropah.
 USD/JPY telah merekodkan kenaikan harian sehingga 400 pips pada dagangan Jumaat lalu.
Jika harga terus mengekalkan kenaikan, paras ketinggian yang dicapai paras 108.300 minggu lalu akan diuji sebelum harga cuba melepasi paras halangan tersebut. Kenaikan lebih tinggi berkemungkinan menuju paras penting sekitar 110.00.
Sebaliknya, jika harga membuat penurunan lebih rendah melepasi paras sokongan Moving Average 50 (MA50) pada rangka masa 1 jam pergerakan harga di carta USD/JPY, harga dijangka akan bergerak di bawah paras 105.00.
Penurunan lebih rendah akan menuju zon RBS (resistance become support) pada 103.500 sebelum harga kembali menguji paras terendah yang dicecah harga pada awal minggu lalu.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD – Analisis Teknikal  – 25/10/2017

Harga GBP/USD berjaya untuk bearish semalam dan hampir mencapai harga Key Support 1.3100. Pergerakan mulai membuat kenaikan selepas laporan pertumbuhan ekonomi UK dikeluarkan positif petang tadi dan secara teknikal ia gagal untuk breakout Key Support/harga terendah pin bar Jumaat lalu.
 Dan kini ia berpotensi membentuk new HH dan mood masih bullish ketika ini. Target kenaikan yang berpotensi dicapai adalah di sekitar 1.3264 sebelum ia retrace semula untuk terus membuat kenaikan. Sekiranya pasaran hari ini menutup pasaran dengan membentuk bullish morubozu, GBP/USD berpotensi untuk membuat kenaikan pada esok hari.
Jadi, sekiranya bullish target yang berpotensi dicapai adalah ke sekitar harga 1.3314/00 atau ke harga yang lebih tinggi iaitu resistance sekitar harga 1.3364/50 pada minggu ini.


Analisis GOLD – Pelabur Lega Emas Naik Semula Di Atas Paras $1,800

Tiada perubahan ketara pada dagangan emas yang masih berlegar pada zon harga $1,800 sejak minggu lalu dan bersambung ke awal minggu ini.
Pada dagangan Isnin semalam, harga dilihat cuba untuk membuat penurunan di bawah paras $1,800 sebelum meningkat semula di atas paras tersebut sebelum menutup dagangan pada sesi New York dengan pergerakan yang perlahan.
Sentimen pasaran semasa serta pergerakan US dolar dipantau pelabur di mana mempengaruhi pergerakan harga emas.
Data inflasi Amerika Syarikat (AS) yang akan diterbitkan pada malam ini serta ucapan oleh Pengerusi Federal Reserve (Fed) Jerome Powell pada Rabu bakal menjadi perhatian.
Pada carta XAU/USD yang mengukur nilai emas berbanding US dolar dapat melihatkan cubaan awal harga untuk membuat penurunan di bawah paras 1800.00. Selepas mencecah paras 1792.00, harga mula meningkat semula sebelum perlahan di paras 1805.00.
Menyambung dagangan pada sesi Asia pagi Selasa, harga emas bergerak sedikit tinggi sekitar 1810.00 namun gagal menunjukkan kenaikan yang jelas walaupun pergerakan harga bermain di atas paras sokongan Moving Average 50 (MA50) pada rangka masa 1 jam untuk isyarat trend menaik.
 Berkemungkinan pelabur akan melihat trend arah harga yang lebih jelas selepas data inflasi AS diterbitkan pada sesi New York sebentar lagi.
Kenaikan harga yang diteruskan akan menguji zon rintangan 1820.00 sebelum kenaikan lebih jelas akan mendorong harga emas menuju semula ke zon SBR (support become resistance) pada 1850.00.
Sementara jika harga membuat penurunan di bawah paras 1800.00 melepasi sokongan MA50, pelabur akan bersiap sedia untuk kejatuhan harga emas.
Penurunan harga boleh mencecah semula ke paras tumpuan sebelum ini sekitar 1765.00 dan paras support 1745.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Powell Belum Berucap, USD Dah Turun Dulu

Permulaan suram menyelubungi dagangan US dolar pada awal minggu ketika pelabur menantikan keterangan oleh Pengerusi Federal Reserve (Fed) Jerome Powell.
Raja mata wang itu mencatat penyusutan lebih rendah pada sesi New York setelah bergerak perlahan pada dua sesi sebelumnya.
Ini diperlihatkan dengan indeks dolar yang susut pada 104.30 berbanding sekumpulan mata wang utama pada sesi Asia hari ini.
Powell akan memberi keterangan di hadapan Kongres pada hari Selasa dan Rabu tentang laporan dasar monetari separuh tahunan yang mungkin akan memberi petunjuk untuk hala tuju polisi bank pusat itu seterusnya.
Mata wang euro adalah antara yang berprestasi paling kukuh pada sesi dagangan terdahulu, disokong oleh hasil bon zon Eropah yang lebih tinggi susulan kenyataan hawkish pegawai Bank Pusat Eropah (ECB).
 Dagangan swiss franc juga menguat selepas diperlihatkan oleh bacaan data inflasi Switzerland yang lebih tinggi daripada jangkaan pada bulan Februari.
Mata wang pound pula masih bertahan di atas harga 1.2000 berbanding greenback walaupun mempamerkan turun naik yang tidak menentu pada sesi sebelum ini.
Malang buat dagangan mata wang Asia, di mana dolar Aussie dan New Zealand masing-masing memaparkan aksi menyuramkan susulan ramalan pertumbuhan sederhana ekonomi China oleh kerajaan untuk tahun ini.
China menetapkan sasaran 5% untuk pertumbuhan ekonominya pada 2023, ramalan paling rendah dalam tempoh lebih 25 tahun.
Penting buat pelabur dolar Aussie hari ini adalah mesyuarat polisi Reserve Bank of Australia (RBA) yang akan berlangsung jam 11.30 pagi ini (Selasa).
Berminat belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Kenyataan yang Boleh Membuatkan Pelabur Emas Tersenyum

Emas menyusut pada hari Selasa akibat fokus pelabur hanya bertumpu kepada semakan kadar interest rate oleh Fed Rabu ini.
Di bahagian Comex New York Merchantile Exchange, emas untuk penghantaran hari Disember menurun 0.20% kepada $1,324.70 satu troy ounce.
Silver futures untuk penghantaran bulan September juga menyusut 0.39%, sementara copper futures bagi penghantaran September menurun 0.09%.
 Semalaman, emas susut dalam dagangan berhati-hati hari Isnin, kerana peserta pasaran memandang serius kepada menyuarat 2 hari yang bakal diadakan di Washington DC itu.
Hal ini kerana, sebarang kenaikan kadar oleh FOMC tahun ini bakal menurunkan lagi harga emas. Prestasi bertahan perlu dikekalkan kerana emas sentiasa bergelut dengan pelbagai aset lain bagi pulangan yang tinggi. Di tempat lain, emas masih disoong sebagai asset yang selamat pegawai terkemuka G20 masih menyuarakan kebimbangan terhadap kekuatan eknomi global. Beliau berkata demikian pada persidangan di Chengdu, China hujung minggu lalu.
Bagaimanapun, emas masih naik lebih 5% sejak Brexit pada 24 Jun lalu, walaupun pasaran saham global berlegar berhampiran paras tertinggi dalam tempoh 9 bulan.
“Kami menguatkan tekad untuk menggunakan semua alat dasar- kewangan, fiskal dan struktur-untuk mencapai matlamat menuju pertumbuhan ekonomi yang kukuh, mampan, seimbang dan induksif,” kata pemimpin-pemimpin tersebut dalam satu kenyataan bersama.


Analisis GOLD – Semakin Hampiri Paras Tumpuan $1,800

Pelabur emas positif terhadap dagangan logam kuning itu pada minggu ini selepas kenaikan harga yang mencatatkan paras tertinggi 7 minggu pada minggu lalu.
Kenaikan harga emas telah disokong oleh faktor penyusutan US dolar yang berterusan dalam pasaran sehingga penghujung minggu.
Walaupun data-data ekonomi Amerika Syarikat (AS) pamerkan bacaan baik, pelabur tetap memberi tumpuan terhadap kenyataan polisi monetari oleh Federal Reserve (Fed) dengan jangkaan pelonggaran polisi akan dikekalkan.
Sementara, hasil perbendaharaan 10 tahun juga masih bergerak lemah setelah jatuh di bawah paras 1.60%.
Pada minggu lalu, dapat diperhatikan pada carta harga XAU/USD yang mengukur nilai emas berbanding US dolar, zon 1765.00 menjadi rintangan tumpuan harga.
Namun, setelah zon tersebut diuji harga berjaya meneruskan kenaikan lebih tinggi dan menutup dagangan minggu lalu sekitar paras 1783.00.
 Bergerak perlahan pada sesi untuk menyambung dagangan minggu ini, harga emas dilihat semakin meningkat pada sesi Asia mengatasi paras ketinggian yang dicapai minggu lalu.
Kenaikan harga semakin hampir untuk menuju paras tumpuan yang dijangkakan penganalisis sebelum ini iaitu di paras 1800.00.
Jika harga membuat penurunan, paras sokongan terbaru harga dilihat pada zon RBS (resistance become support) 1765.00.
Penurunan di bawah zon tersebut akan memberi isyarat untuk permulaan trend bearish bagi dagangan emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ternyata Situasi Ekonomi China Lebih Teruk Daripada Disangkakan!

Ketika kebanyakan negara telah menyaksikan penurunan dalam tekanan harga selepas melonjak tinggi, China pula masih bergelut dengan inflasi yang rendah.
Pada bulan April, indeks harga pengguna (CPI) hanya meningkat 0.1% pada kadar tahunan, susut daripada bacaan 0.7% yang dicatatkan pada Mac.
Sementara indeks harga pengeluar (PPI) pula jatuh lebih rendah kepada -3.6% berbanding -2.5% yang direkodkan bulan sebelumnya.
Ini sangat berbeza dengan inflasi AS yang meningkat 4.9% pada bulan lalu, setelah beransur-ansur menurun ekoran langkah Federal Reserve menaikkan kadar faedah 10 kali berturut-turut.
Walaupun belum berada pada tahap deflasi, inflasi China yang rendah berkemungkinan didorong oleh permintaan yang tidak mencukupi.
 Ekonomi China berkembang lebih pantas daripada dijangkakan pada suku pertama hasil pemansuhan sekatan Covid-19 tetapi pemulihannya tidak sekata.
Data terkini menunjukkan aktiviti kilang menguncup pada bulan April, dan kelemahan berterusan dalam pasaran hartanah masih menjadi kembimbangan.
Susulan pemulihan yang perlahan ini, ia secara tidak langsung turut menyuramkan prospek untuk pertumbuhan ekonomi global.
Inflasi terlalu rendah menunjukkan permintaan yang lemah atau dalam kata lain, ekonomi tidak berjalan. Hal ini seterusnya boleh menyebabkan kelembapan ekonomi dan kadar pengangguran yang lebih tinggi.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


Ekonomi China Tumbuh 3% Pada 2022, Antara Paling Teruk Dalam Rekod

KDNK China 2022 jauh meleset daripada jangkaan kerajaan
Kedua paling buruk sejak 1976
KDNK suku keempat lebih baik daripada jangkaan

Ekonomi China mencatat pertumbuhan kedua paling buruk dalam tempoh hampir 50 tahun pada 2022 susulan dasar sifar Covid-19 yang merosakkan aktiviti.
Keluaran dalam negara kasar (KDNK) China meningkat 3% pada 2022, lapor Biro Perangkaan Kebangsaan (NBS) pada pagi Selasa. Bacaan ini jauh tersasar dari unjuran rasmi kerajaan untuk pertumbuhan sekitar 5.5%.
Angka itu juga menunjukkan kejatuhan mendadak daripada 8.4% pada 2021 ketika negara mulai pulih dari gelombang pertama wabak.
Rekod terburuk dalam pertumbuhan China adalah pada 2020 dengan pengembangan hanya 2.2%, paling teruk sejak 1976.
 Pun begitu, pertumbuhan pada suku keempat tanpa dijangka lebih baik daripada jangkaan dengan meningkat 2.9% tahun ke tahun daripada jangkaan 1.6%, tetapi menurun dari suku sebelumnya 3.9%.
Pada asas suku tahunan pula, KDNK China tidak mencatat pertumbuhan dengan catatan 0% pada suku keempat berbanding jangkaan penurunan 0.8% dan pertumbuhan 3.9% pada Julai-September.
Sementara itu, data jualan runcit juga memaparkan bacaan yang lebih baik dengan penyusutan 1.8% pada Disember berbanding jangkaan penurunan 9.5%, dan sedikit meningkat dari kejatuhan 5.9% yang dicatatkan sebelumnya.
Kadar pengangguran juga menurun pada 5.5% dan pengeluaran perindustrian pula meningkat 1.3% pada bulan lepas.
Pada Disember, Beijing tiba-tiba menarik balik sekatan sifar Covidnya yang ketat, tetapi kesannya kes jangkitan melonjak dengan drastik.
Ketua NBS menyatakan keyakinannya bahawa ekonomi China akan berkembang lebih baik pada tahun ini dengan dorongan daripada rangsangan oleh kerajaan dan sektor hartanah yang berusaha untuk pulih daripada hutangnya


Kenyataan Rasmi ECB Dalam Penetapan Polisi Monetari Disember

European Central Bank (ECB) mengekalkan kadar faedah di paras terendah 0.00% dan kekal dengan keputusan mengurangkan pembelian bon bermula pada Januari 2018. Kenyataan awal juga menunjukkan nada dovish sebelum ini masih dikekalkan oleh bank pusat.
ECB mengesahkan akan mengurangkan pembelian bon kepada 30 billion euro sebulan bermula Januari 2018 sehingga September, atau lebih jika perlu dan sehingga Governing Council (Ahli ECB) melihat pengukuhan inflasi menuju ke arah sasaran inflasi bank pusat.
Kesimpulan dari kenyataan polisi menunjukkan ECB masih mengekalkan frasa atau bait-bait perkataan yang menggambarkan bank pusat masih melihat kebarangkalian rangsangan akan diteruskan selepas September 2018.
 “Jika keadaan menjadi kurang baik, atau jika keadaan pasaran kewangan menjadi tidak konsisten dengan pergerakan menuju perubahan inflasi yang kukuh, Governing Council bersedia untuk meningkatkan program pembelian bon dari segi masa atau jumlah,” tegas ECB, yang mengesahkan bank pusat masih terbuka untuk menambah pelonggaran polisi jika diperlukan.
Bank pusat juga akan terus melaburkan semula hasil dari nilai aset yang telah matang di bawah APP (Asset Purchase Program), pada masa akan datang selepas pembelian bon berakhir.
Nantikan ulasan penuh selepas sidang media Mario Draghi yang bermula pukul 9.30 malam ini.


RBNZ Wheeler: Perlunya Tukaran Matawang Yang Rendah

Gabenor bank pusat New Zealand (Reserve Bank of New Zealand, RBNZ) Graeme Wheeler berkata pada Rabu bahawa perlunya nilai NZD yang rendah untuk menyokong sektor eksport dan menolak inflasi ke atas. Hal ini telah menyebabkan kejatuhan matawang NZD sejak pukul 12 tengah hari tadi.
New Zealand dolar biasanya mendapat permintaan yang banyak berikutan hasil daripada memegang matawang ini yang tinggi, di mana pembuat polisi bimbang kenaikan NZD akan mengganggu pengeksport.
“Kenaikan nilai tukaran matawang menjadi penghalang kepada sektor dagangan dan pengurangan kepada inflasi perdagangan menjadikan ia semakin sukar untuk mencapai sasaran inflasi bank pusat,” kata Wheeler.
 NZD jatuh 30 pip sejak pukul 12 tengah hari tadi dan kini didagang di sekitar 0.7252 berbanding US dolar setakat pukul 2.58 petang.
“Beliau menegaskan perlunya nilai NZD yang rendah, ia sudah cukup untuk mengejutkan pasaran,” kata penganalisis ekonomi di BNZ.
Eksport semakin meningkat sejak beberapa bulan lalu disokong oleh kenaikan harga produk tenusu yang merupakan eksport utama New Zealand. Walaubagaimanapun, apabila ekonomi sedikit perlahan pada suku-tahunan lalu, pembuat polisi dilihat cuba untuk melemahkan matawang.
Pelabur cuba menjual kiwi berikutan spekulasi bahawa bank pusat akan campur-tangan (intervene), walaupun ramai pedagang berpendapat bank pusat belum lagi ke arah itu.


USD/CAD Bangkit Semula Selepas Mendatar Di Paras $1.2600

Pasaran minyak mentah dilihat kembali pulih dengan harga emas hitam itu meningkat susulan perkembangan laporan positif dari China.
China yang merupakan antara negara pengguna terbesar minyak di dunia dilaporkan telah membuka lebih banyak sekatan pergerakan susulan penurunan pada kes jangkitan Covid-19.
Jangkaan untuk permintaan bahan bakar yang akan meningkat semula dilihat akan menyokong pengukuhan mata wang dolar Kanada berikutan minyak mentah merupakan eksport utama Kanada.
Namun jika diperhatikan pada carta pasangan mata wang USD/CAD, harga telah mencatatkan peningkatan semula pada dagangan Khamis semalam selepas pergerakan mendatar harga dipaparkan.
Situasi ini adalah disebabkan oleh pengukuhan pada nilai US dolar semula selepas para penggubal dasar Federal Reserve (Fed) kembali optimis terhadap langkah pengetatan polisi bank pusat.
US dolar mula mengukuh pada sesi New York semalam. Namun pelabur mungkin berwaspada ekoran jangkaan kenyataan dovish oleh Pengerusi Fed, Jerome Powell dalam acara tahunan Jackson Hole akan melemahkan semula US dolar di penghujung dagangan minggu ini.
Pada carta USD/CAD, harga telah menjunam dari awal minggu dan kemudiannya mendatar di paras 1.26000.
 Lonjakan semula harga dari paras sokongan tersebut mula memberi isyarat perubahan trend bullish harga selepas kenaikan itu juga telah melepasi halangan Moving Average 50 (MA50) pada rangka masa 1 jam pergerakan harga.
Jika kenaikan lebih tinggi diteruskan, paras rintangan terhampir yang dilihat akan diuji harga adalah pada 1.28000 terlebih dahulu.
Sekiranya harga kekal meneruskan kenaikan melepasinya, zon rintangan pada 1.29500 yang dicapai minggu lalu akan kembali diuji sekali lagi.
Namun jika harga kembali menjunam semula, paras sokongan 1.26000 akan dinilai sama ada mampu untuk menyokong harga seperti sebelum ini.
Jika penurunan harga gagal dibendung, harga yang meneruskan penurunan lebih rendah akan menuju semula ke paras-paras tumpuan sebelum ini sekitar 1.25400 dan zon support 1.25000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ubah Sekarang! Atau Anda Akan Menyesal Tak Sudah!

Sebelum anda baca artikel ini, tanya diri anda sendiri “Sejauh manakah aku mahu daripada menjadi seorang trader dan tahap kemahuan tu tinggi atau hanya sekadar saja?”
Ramai melihat perubahan adalah satu perkara yang sangat susah untuk dilakukan. Ia melibatkan ego, malas, alasan dan sebagainya. Namun perkara pertama dan terpenting untuk berhenti daripada membakar akaun adalah dengan berubah.
Perbincangan dalam artikel ini memerlukan komitmen anda, bukan setakat komitmen untuk membaca malah untuk praktik dan terus praktik hingg konsisten.
Perubahan yang dimaksudkan adalah :
Ubah cara pemikiran anda mengenai trading. Salah satu perkara yang membuatkan akaun seorang trader terbakar (MC) dan terus berlanjutan adalah kerana sentiasa memikirkan untung berbanding risiko dan juga mindset nak cepat kaya masih menebal dalam fikiran.
Ubah pemikiran tersebut dengan menghadam bahawa tiap sistem trade mempunya kebarangkaliannya.
Untuk menjadi seorang trader yang konsisten untungnya adalah dengan mempunyai kadar 60% profit, dan dengan menggunakan kiraan pengurusan akaun dengan betul terutama penggunaan Risk Reward Ratio yang betul seperti 1:1 ke atas maka akaun anda boleh menjadi akaun yang menguntungkan.
Ramai yang termakan dengan 1 trade yang menggunakan full margin atau terkenal dengan ‘lot gajah’ malah ada yang suka dengan ‘lot dinosaur’ sehingga duit makan minum susu anak pun habis terbakar!
Anda bukan gambler, tapi trader. Jadi trade biarlah bersistem dan betulkan sistem pemikiran dahulu sebelum anda dapatkan sistem trading.
 Selain daripada itu, elakkan daripada ‘mengharap’ price nak ke mana tapi lakukan analisa dengan baik dan sentiasa trade apa yang nampak, bukan apa yang difikirkan.
Ubah cara emosi bertindak. Bak kata ramai trader berjaya, emosi memainkan peranan sehingga 90% sebagai seorang trader.
Latihan emosi sangat diperlukan. Dan ia bermula dengan pengurusan kewangan. Ramai yang tidak dapat kawal emosi kerana duit yang dideposit adalah duit makan minum harian, apabila loss, mula meracau, maki sana sini.
Macam mana nak latih emosi? Sebelum trade, dapatkan dan trade duit lebihan. Tiada duit lebihan? Tambah pendapatan melalui kerja lain terlebih dahulu. Kawal kewangan, simpan untuk trade.
Apabila kita tahu duit tersebut memang untuk trade semata-mata maka emosi kita akan lebih stabil. Dan apabila trade, loss atau profit, ajar emosi untuk bertindak profesional.
Tamak dan takut akan sentiasa menjadi peneman namun hanya anda yang boleh kawal 2 emosi ini. Jadi, sentiasa berlatih kawal emosi dengan baik.
Ubah sistem jika peratusan loss lebih tinggi. Jika anda sudah memulakan trade, dan hampir 90% daripada trade, anda loss maka anda kena semak kembali sistem.
Sentiasa kukuhkan asas trade, ilmu makin kita tambah makin kita rasa tak cukup. Dapatkan daripada sumber yang betul. Belajar teknik tak ada masalah tapi kukuhkan yang asas terlebih dahulu.
Kesimpulan
Jadilah trader yang profesional. Latih diri sendiri supaya suka membaca buku yang berkaitan dengan industri ini. Anda mahu jadi trader yang konsisten untungnya, bukan sekadar trade untuk jackpot.


Kejatuhan Inventori AS Redakan Kebimbangan Pelabur Minyak

Minyak mentah didagangkan stabil susulan laporan yang menunjukkan penurunan dalam bekalan minyak mentah AS pada minggu lalu, sekali gus meredakan kebimbangan pasaran terhadap permintaan yang mungkin terjejas akibat kebangkitan semula kes Covid-19.
Memasuki sesi Eropah, penanda aras niaga hadapan minyak mentah Brent diniagakan meningkat di sekitar harga $74.60 setong, manakala dagangan WTI Amerika Syarikat pula menokok pada $73.45 setong.
 Menurut Institut Petroleum Amerika (API), stok minyak mentah AS jatuh sebanyak 8.2 juta tong pada minggu lalu. Namun, inventori petrol meningkat sebanyak 2.4 juta tong dan stok penyulingan meningkat sebanyak 428,000 tong.
Tumpuan pasaran kini tertumpu pada mesyuarat OPEC+ pada hari Khamis, selepas Jawatankuasa Teknikal Bersama OPEC + (JMMC) mengunjurkan bahawa permintaan minyak mentah global dijangka meningkat 6 juta tong sehari pada tahun ini.
Unjuran ini telah menyokong dagangan minyak mentah untuk didagangkan kukuh, di tengah kebimbangan pasaran terhadap lonjakan kes jangkitan Covid-19 di Asia dan Eropah sehingga memaksa beberapa langkah sekatan tambahan dilaksanakan.


Berita Baik Buat US Dollar Dan Jumaat Ditunggu-tunggu

Matawang Greenback didagangkan ke paras tertinggi sejak 3 minggi melawan matawang lain berikutan data pekerjaan bagi sektor swasta positif.
Indeks US Dollar sebagai penunjuk kekuatan USD naik sebanyak 0.15% ke paras 96.19, tertinggi sejak 9 Ogos.
Sektor swasta Amerika syarikat telah menambah sebanyak 177,000 pekerjaan menurut ADP berbanding jangkaan sebanyak 175,000.
Indeks US Dollar 15 minit
Laporan yang paling dinantikan pada minggu ini adalah NFP pada jumaat nanti dan Naib Pengerusi Fed Stanley Fischer memberitahu pasaran burun dilihat kuat dan kenaikan interest rate mungkin akan berlaku dalam tempoh terdekat.
 US Dollar menguat sejak jumaat lalu berikutan ucapan demi ucapan yang positif dikeluarkan oleh Fed.
Kali terakhir interest rate dinaikkan adalah pada Disember dan jangkaan kenaikan interest rate akan menarik lebih ramai pelabur.
EUR/USD didagangkan di paras 2 minggu terendah iaitu pada harga 1.1129 dengan penurunan sebanyak 0.13%.
Data inflasi yang lemah memberi tekanan kepada European Central Bank untuk menambah pendekatan pelonggaran pada mesyuarat dasar akan datang.
USD juga menguat melawan matawang Yen. USD/JPY naik sebanyak 0.38% ke paras 103.35.
Manakala berbeza buat GBP, menguat ke paras 1.3109 dengan kenaikan sebanyak 0.23%.


Pasaran Dihiasi Kejutan, USD Bergelora!

US dolar didagangkan sedikit berubah pada sesi Asia selepas memaparkan pergerakan yang tidak menentu pada sesi sebelum ini.
Sesi pasaran Eropah melihatkan US dolar merudum jatuh, sebelum melantun semula dan memadamkan kerugian pada sesi New York.
Lonjakan semula greenback telah dipacu oleh hasil perbendaharaan AS 10 tahun yang kembali mengukuh pada paras tertinggi sejak akhir Mei pada 3.79%, manakala hasil bon kerajaan global melonjak susulan lagi satu kejutan kadar faedah.
Kejutan Bank of Canada (BOC) telah menghiasi pasaran pada sesi New York, di mana ia memutuskan untuk meningkatkan kadar faedah sebanyak 25 mata asas setelah menghentikannya dalam dua mesyuarat berturut-turut sebelumnya.
Ini ternyata meleset daripada jangkaan pasaran yang mengharapkan bank pusat itu akan mengekalkan kadar faedah tidak berubah, sekali gus mengukuhkan lagi dagangan dolar Kanada.
 Ia merupakan kejutan kedua oleh bank pusat pada minggu ini, selepas Reserve Bank of Australia (RBA) turut mengambil langkah sama pada hari Selasa yang memacu pengukuhan dolar Aussie lebih tinggi.
Pada minggu depan, mesyuarat dasar Federal Reserve (Fed), Bank Pusat Eropah (ECB) dan Bank of Japan (BOJ) akan berlangsung.
Sementara itu, Wall Street Journal memberi amaran tentang potensi kebanjiran lebih $1 trilion bil perbendaharaan (T-bills) yang boleh mencetuskan volatiliti dalam pasaran kewangan dalam beberapa minggu-minggu akan datang.
Dalam pada itu, euro dan pound didagangkan stabil selepas turut mempamerkan pergerakan tidak menentu menyusuli dagangan US dolar yang turun naik pada sesi sebelumnya.
Mata wang yen pula susut rendah selepas terkesan oleh pengukuhan hasil bon AS 10 tahun yang meluas.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Sentimen Brexit Dan Mesyuarat BOE Bakal Kocakkan GBP/USD

Dagangan Pound Sterling pamer prestasi positif pada minggu ini dengan peningkatan nilai diteruskan sehingga penghujung minggu.
Pelabur masih meletakkan harapan terhadap rundingan Brexit walaupun pada waktu ini persetujuan masih lagi belum dicapai berikutan halangan pada isu perikanan.
Dalam pada itu juga, pelabur harus berwaspada untuk kemungkinan pergerakan besar harga berlaku impak daripada keputusan mesyuarat polisi bank pusat England (BOE) pada jam 8 malam nanti.
Pergerakan harga pada carta pasangan mata wang GBP/USD semalam telah mempamerkan kenaikan lebih 100 pips ke paras ketinggian terbaru mencapai 1.35500 sekaligus merekodkan paras tertinggi sejak Mei 2018.
Namun harga kembali membuat penurunan hampir 100 pips semula pada dagangan di sesi New York.
Sesi Asia pada Khamis kembali melihatkan harga menyambung kenaikan semula  menuju paras ketinggian harga yang dicapai semalam.
 Kenaikan lebih tinggi harga akan dijangkakan sehingga ke paras sekitar 1.36000.
Namun jika keputusan mesyuarat BOE bernada dovish dan memberikan tekanan terhadap Pound, harga boleh menjunam semula di bawah paras 1.35000.
Penurunan lebih rendah di bawah paras sokongan Moving Average 50 (MA50) pada rangka masa 1 jam pergerakan harga akan memberikan petunjuk trend bearish.
Zon harga 1.34000 dan juga 1.33000 akan menjadi paras sokongan ketika penurunan harga yang diteruskan.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Anda Perlukan Bacaan Ini Jika Loss Menjadi Peneman Trade Anda. #6 Paling Berguna!

Jika anda sedang tersangkut dengan keadaan trading yang selalu lost, tengok chart pun dah muak, baca artikel pun dah malas, itu tandanya anda perlukan sesuatu untuk teruskan perjalanan anda sebagai trader.
Sebagai seorang trader, akan tiba satu masa di mana tabiat buruk akan datang dan anda akan tersangkut dengan lost yang berpanjangan. Progres yang baik, hilang sekelip mata. Motivasi sangat lemau dan kadang-kadang rasa nak give up tu depan mata dah.
Ada 6 perkara boleh membantu anda menyelesaikan perkara ini, jika dibaca dan dihadam betul-betul.

Trade je lost, trade je lost, BERHENTI trade (untuk sementara)

Ubat yang paling pahit untuk ditelan bagi seorang trader adalah akui kesilapan yang dibuat dan terus belajar daripada kesilapan tersebut.Apabila dalam keadaan trade, lost berpanjangan, anda akan rasa kecewa marah dan mula salahkan market, mula salahkan broker, ini masanya untuk anda berhenti trade buat sementara waktu.
Tambahan lagi jika anda trade menggunakan wang sebenar dan dalam seminggu depo, depo dan depo. Berhenti trade sekarang!Ambil masa tenangkan diri, dan mungkin dengan berehat daripada trade akan memberikan anda masa dan ruang untuk menambahbaik sistem trade.
Ambil masa kenal pasti di manakah kesilapan anda, adakah kegagalan mengawal emosi? Sistem trade anda belum cukup kuat lagi? Dan lain-lagi perkara yang perlu ditambah baik.

Tiada yang ‘comfirm’ dalam trade

Jika anda mahu cepat-cepat tambah baik skil trade anda, cara berfikir juga mestilah seperti seorang pro trader. Pro trader menggunakan kebarangkalian dalam tiap trade mereka, bukan mencari sesuatu yang comfirm.
Ramai trader mencari kepastian dalam trade sedangkan tiada apa yang pasti dalam setiap trade. Sangat mustahil untuk meramal harga bergerak ke mana tapi dengan menggunakan analisa, kebarangkalian pasaran bergerak ke mana akan bertambah.
Sama seperti pergi berperang, mana mungkin seorang komander yakin 100% mereka boleh menang atau akan kalah.Yang membantu mereka adalah strategi yang betul, emosi yang terkawal serta persediaan fizikal dan mental yang betul.

Fahami risiko dan ganjaran

Ramai trader yang sanggup mengambil risiko lost $100 untuk dapatkan $50. Pengurusan risiko sebegini yang akan memakan akaun dan mengecewakan.Dalam trade, pasti akan ada loss. Tapi seorang trader berjaya tahu menguruskan risikonya supaya profit sentiasa melebihi loss.
Dalam 10 trade, jika RRR 1:2, 5 lost 5 profit masih lagi akan melihatkan profit di akhir kiraan. Kenapa? Sebab hanya kerugian 5 dan untung 10.Jadi elakkan daripada masuk trade yang RRR tidak bagus, baik tak trade daripada trade tapi loss besar.

Elakkan full margin atau lot gajah

Uruskan akaun dengan baik walaupun nampak setup yang sangat cantik, elakkan daripada trade full margin atau lot yang besar, kemungkinan MC sangat tinggi.
Apabila MC, emosi sendiri juga yang bakal terganggu dan kebarangkalian untuk berputus asa dalam bidang ini sangat tinggi.

Jauhi over-trade

Over-trade adalah salah satu punca ramai trader penat mengadap chart, parah mengalami loss dan antara yang berbahaya buat seorang trader.
Awal-awal belajar elak over-trade memang susah. 1 hari tak trade, tangan gatal. 2 hari tak trade, rasa nak hempas keyboard, Hari ketiga masuk trade lepas jumpa setup yang sangat baik dan profit pasti lega lepas tu.

Belajar, buat, belajar buat

1 tabiat trader yang kurang baik adalah, pergi kelas, baca buku, masuk coaching tapi bila dah selesai kelas semua, chart tak dibuka, backtest apatah lagi.
Belajar daripada guru yang betul juga menjadi intipati kepada kejayaan. Belajar analisa teknial yang betul, faktor ekonomi yang mempengaruhi dan sebagainya.Pun begitu, paling penting adalah tindakan seterusnya. Belajar dan buat, belajar dan backtest. Ia akan jadi satu pengalaman dan perjalanan yang sangat menyeronokkan.
Dulu belajar di sekolah, fikir nak dapat A saja. Kali ni belajar, terus boleh praktik, malah markah pun kita sendiri boleh tahu dan tengok skil kita bagaimana.
Kesimpulan
Menjadi seorang trader berjaya merupakan satu perjalanan, bukan destinasi. Sama seperti hidup, ia umpama chart. Ada masa kita downtrend, ada masa uptrend. Yang penting adalah sentiasa pastikan support kuat dan cari jalan untuk breakout resistance.
Dan adalah sangat penting menjadi seorang trader minda kelas pertama, trader yang profesional, tidak cepat melenting, mudah sesuaikan diri dengan keadaan dan sentiasa bersikap positif terhadap apa saja yang berlaku.
Teruskan berusaha dan jangan sekali menoleh ke belakang untuk berputus asa.


AUD dan NZD Mencatat Momentum yang Lebih Kukuh Dalam Sesi Eropah

Dollar Australia dan New Zealand bergerak lebih tinggi berbanding matawang yang lain dalam sesi Eropah pada rabu kerana kebimbangan politik yang terus mempengaruhi sentimen terhadap matawang US Dollar.
AUD/USD melonjak sebanyak 0.13 peratus kepada 0.7435.
US Dollar menjunam mendadak sebaik tersebarnya laporan mengenai tindakan Trump dalam berkongsi maklumat perisikan yang agak sensitif dengan Menteri Luar Russia dalam mesyuarat yang dijalankan pada minggu lepas.
 Matawang gergasi mula menjunam sejak Trump meminta Pengarah FBI untuk melepaskan jawatan beliau sebelum ini.
Dalam sesi ini juga, NZD/USD meningkat sebanyak 0.15 peratus untuk didagang pada 0.6923 iaitu paras tertinggi sejak 11 Mei.
US Dollar Index yang mengukur kekuatan US Dollar berbanding matawang utama yang lain juga merosot sebanyak 0.31 peratus kepada 97.80 iaitu paras terendah sejak November tahun lepas.

Sesiapa Sahaja Yang Menggantikan Tempat Kuroda Bakal Berdepan Kesukaran : Reuters


Analisis Teknikal GBP/USD – Timeframe H1 – 10/1/2019

Pasaran berkemungkinan melihat pergerakan harga pada chart pasangan matawang GBP/USD dalam masa terdekat ini adalah lebih bergerak mendatar dengan kedua-dua matawang Sterling dan USD didagangkan berisiko. Sterling masih dibayangi oleh kebimbangan terhadap perkembangan pada isu Brexit sementara USD pula didagangkan susut nilai selepas kenyataan dovish bank pusat berkenaan unjuran kadar faedah yang akan datang dalam minit mesyuarat FOMC yang dikeluarkan awal pagi tadi. Harga pada chart GBP/USD untuk sesi dagangan semalam bergerak mendatar pada paras Magic Pivot dan menunjukkan kenaikan pada sesi pasaran New York melepasi paras resistance MagicR1 pada indicator Moshed Magic Line semalam.
Pada sesi pasaran Asia pagi ini, harga bergerak mendatar lebih tinggi dari paras Magic Pivot 1.2766 sehingga ke penghujung sesi Asia. Jika harga membuat kenaikan pada dagangan hari ini, paras awal yang dilihat akan dituju harga adalah pada resistance 1.2824 (MagicR1). Seterusnya, harga yang berjaya meneruskan kenaikan ke paras lebih tinggi bakal menguji zon resistance yang diuji harga pada dagangan November lalu di sekitar paras 1.2862 (MagicR2). Namun jika harga masih mampu mengekalkan lonjakan, harga bakal mencatatkan paras ketinggian semasa yang baru pada chart GBP/USD di sekitar 1.2920 (MagicR3).
Sebaliknya, jika harga dilihat didagangkan ke paras lebih rendah dari paras Magic Pivot hari ini, harga bakal turun ke paras support 1.2728 (MagicS1) sebagai destinasi awal penurunan. Kemudiannya, pasaran bakal menyaksikan harga kembali menguji zon tumpuan harga sebelum ini pada sekitar support 1.2670 (MagicS2) sebelum penurunan lebih rendah yang berjaya diteruskan harga bakal menuju pula ke zon major support pada chart GBP/USD sebelum ini pada paras sekitar 1.2632 (MagicS3).
 Kawal dagangan anda khususnya pada dagangan Sterling berikutan kebimbangan terhadap isu Brexit yang akan menjadi tumpuan utama bersambung sehingga minggu hadapan. Lihat paras tumpuan harga pada chart GBP/USD dengan berpandukan pada indicator Moshed Magic Line supaya memudahkan lagi analisis teknikal anda setiap hari.

Paras support: 1.2728, 1.2670, 1.2632.
Paras resistance:  1.2824, 1.2862, 1.2920.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Masuk Hari Ke-5 Emas Masih Belum Tembus $1,760

Pelabur emas harungi dagangan yang bersambung ke minggu ini dengan penuh debaran sambil memerhatikan pergerakan harga untuk aset kuning itu yang masih kekal mendatar.
Emas akan terus dipacu oleh pergerakan mata wang US dolar dalam pasaran, namun pelabur masih menilai arah yang jelas untuk raja mata wang itu ekoran beberapa faktor yang sedang mempengaruhi.
Perkembangan di China akan mendorong perubahan pada sentimen pasaran dan memacu arah buat US dolar, sekaligus menjadi penggerak kepada nilai emas.
Ketika ini, pelabur masih berwaspada menantikan perkembangan tersebut di samping berwaspada menjelang beberapa data ekonomi tumpuan Amerika Syarikat (AS) di sesi New York sebentar lagi.
Lebih menjadi tumpuan adalah ucapan oleh Pengerusi Federal Reserve (Fed) Jerome Powell pada awal pagi Khamis untuk petunjuk bagi dasar monetari bank pusat.
Harga pada carta XAU/USD sejak penghujung minggu lalu bersambung ke awal minggu ini dilihat masih mendatar di bawah zon 1760.00 sehingga ke hari ini.
Harga yang turut mendatar di paras Moving Average 50 (MA50) pada rangka masa 1 jam di carta XAU/USD tersebut membuatkan pelabur masih menunggu untuk arah emas seterusnya.
 Seandainya lonjakan lebih jelas harga dipamerkan, menembusi rintangan 1760.00 seterusnya akan melanjutkan kenaikan menuju ke zon ketinggian 1785.00 yang diuji pada pertengahan November.
Seterusnya, zon 1800.00 akan kembali menjadi tumpuan semula selain harga emas juga akan catatkan paras ketinggian terbaru 3 bulan.
Namun, jika zon 1760.00 tetap gagal untuk ditembusi, penurunan harga boleh berlaku semula untuk harga kembali ke zon sekitar 1735.00.
Penurunan yang diteruskan bakal menguji zon RBS (resistance become support) pada 1720.00 selepas menunjukkan pergerakan trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jaga-Jaga Dengan Dagangan EUR/USD Menjelang NFP!

Fundamental pasaran membuatkan pelabur lebih berhati-hati dengan tumpuan terarah pada pakej rangsangan ekonomi Amerika Syarikat (AS) yang mempengaruhi pasaran kewangan global.
Spekar Dewan, Nancy Pelosi dan Setiausaha Perbendaharaan AS, Steven Mnuchin meneruskan perbincangan pakej bantuan Coronavirus. Namun, kurang menyenangkan pelabur apabila Republik dan Demokrat masih lagi tidak bersefahaman, namun menyatakan masih optimis untuk mencapai persetujuan rundingan.
Sejak semalam, pergerakan US dolar berikan petunjuk yang kurang jelas dengan perkembangan pakej rangsangan tersebut di samping data ekonomi AS yang juga bercampur-campur.
US dolar bakal mengukuh dengan sentimen risiko terhadap kebimbangan terhadap pakej rangsangan AS, namun pelabur berkemungkinan berwaspada dengan laporan data pekerjaan NFP AS yang akan diterbitkan di sesi New York.
Pergerakan harga pada carta EUR/USD semalam dilihat volatile dalam julat sekitar 50 pips dari paras 1.17200 dengan paras ketinggian 1.17700.
Pergerakan turun naik harga dipengaruhi oleh reaksi pelabur terhadap perbincangan pakej rangsangan AS yang dilihat seperti ‘tarik-tali’. Dengan tiada keputusan yang benar-benar meyakinkan, pelabur akan kekal berwaspada.
Jika diperhatikan pergerakan harga pada rangka masa 1 jam di carta EUR/USD, harga masih lagi bergerak di atas paras sokongan Moving Average 50 (MA50).
 Namun, bersambung di awal sesi Asia pada Jumaat, harga dilihat mula untuk turun di bawah paras sokongan tersebut dan bakal memberikan isyarat awal perubahan trend bearish.
Penurunan melepasi paras 1.17200 dilihat akan didorong ke paras lebih rendah ke zon support mingguan sekitar 1.16800 sebelum penurunan lebih rendah akan menuju ke zon support 1.16100.
Sebaliknya, jika US dolar bergerak lemah di penghujung minggu, kenaikan harga dijangkakan ke paras tumpuan sekitar 1.18000.
Pantau sentimen pasaran semasa serta laporan data pekerjaan NFP yang akan menjadi tumpuan di sesi New York sebentar lagi.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenaikan Harga Pada Carta GBP/USD Terhalang Pada Zon $1.1450

Carta harga pasangan mata wang GBP/USD masih lagi berlegar dalam zon mendatar sejak pembukaan pasaran awal minggu ini dengan kedua-dua mata wang Pound dan US dolar dijangka bergelora menantikan keputusan mesyuarat bank pusat masing-masing.
Kedua-dua bank pusat Bank of England (BOE) dan Federal Reserve (Fed) masing-masing dijangkakan untuk meneruskan kenaikan kadar faedah agresif sebanyak 50 dan 75 mata asas pada mesyuarat terbaru.
Justeru, terdapat potensi untuk Pound dan US dolar mengukuh pada dagangan penghujung minggu ini dengan langkah pengetatan dasar oleh bank pusat itu untuk membendung inflasi yang memuncak.

Pada Selasa semalam, pergerakan harga di carta GBP/USD masih mendatar dengan kenaikan terhalang oleh paras rintangan 1.14500.
Penurunan harga dilihat ke paras 1.13600 di penghujung sesi New York, di mana zon tersebut kekal menjadi zon terendah dicecah harga sejak tahun 1985.
Tidak mustahil rekod terendah yang baru akan dicatatkan lagi sekiranya harga menyambung penurunan hari ini selepas harga yang kembali bergerak di bawah paras halangan Moving Average 50 (MA50) pada rangka masa 1 jam di carta GBP/USD tersebut.
 Sekiranya penurunan harga diteruskan, melepasi sokongan semasa pada 1.13600 kemudiannya dilihat akan mensasarkan ke sekitar 1.13000 ataupun mencecah 1.12000 sekaligus mencatatkan paras terendah terbaru bagi tempoh dagangan 37 tahun.
Namun, waspada jika harga sebaliknya mula melonjak dan kemudiannya melepasi halangan MA50 dan paras rintangan 1.14500 yang berada pada zon SBR (support become resistance) itu.
Setelah isyarat pergerakan bullish tersebut, harga dijangka menyambung kenaikan lebih tinggi dengan sasaran untuk menuju ke paras 1.16000.
Seterusnya, kenaikan yang diteruskan melepasi pula 1.16500 bakal mencabar ketinggian yang dicapai minggu lalu sebelum zon rintangan pada 1.18000 pula akan menjadi tumpuan untuk diuji.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Mentah Global Menjunam 4% Pada Isnin

Harga minyak mentah dunia menjunam hampir 4% dalam sesi dagangan Isnin berikutan pengeluaran tertinggi dari Iraq. Iraq yang merupakan pengeluar kedua terbesar OPEC merekodkan jumlah eksport sehingga 3.53 juta tong bulan lepas.
Walaubagaimanapun, menteri minyak Iraq mengatakan rekod tertinggi pengeluaran dari Selatan Basrah itu tidak akan mengganggu pemotongan keluaran. Tetapi pedagang dilihat bimbang dengan rekod tertinggi keluaran pada bulan terakhir 2016 dengan Rusia juga sebelum ini merekodkan pengeluaran tertinggi bulan lalu.
Tambahan lagi, peningkatan eksport dari Iran memburukkan lagi keadaan dengan penjualan 13 juta tong minyak mentah yang menunjukkan keputusan bijak oleh Iran.
Harga minyak mentah WTI jatuh dari paras tertinggi Isnin $53.83 ke paras $51.76 setong. Manakala minyak Brent (Brent-oil) jatuh dari paras $57.00 ke paras $54.74 setong.
Dalam laporan terbaru Baker Hughes sebelum ini juga menunjukkan peningkatan dalam jumlah pelantar kepada 529 dari 525 sebelum ini. Ini merupakan peningkatan 10 minggu berturut-turut dan yang tertinggi dalam masa 12 bulan. Peningkatan dalam laporan Baker Hughes ini mengekalkan jangkaan peningkatan pengeluaran minyak dari US yang sedikit memburukkan sentimen pasaran minyak global ketika ini.
Walaupun begitu, dalam jangka pendek, harga minyak mentah dijangka akan terus disokong oleh perjanjian pemotongan pengeluaran dari pengeluar terbesar seperti Rusia dan Arab Saudi. Rusia yang merupakan pengeluar terbesar dari ahli bukan-OPEC mengurangkan pengeluaran minyaknya sebanyak 100,000 sehari pada minggu pertama 2017.
Dalam sesi dagangan hari ini komoditi ini didagangkan stabil, selepas jatuh mendadak dalam sesi semalam. Ketika ini minyak WTI didagangkan pada harga $52.15 setong. Manakala minyak Brent (Brent-oil) berada di paras $55.11.


USD Kembali Menguat! Apa Dah Berlaku?

Dolar greenback berlegar di sekitar paras ketinggian satu minggu berbanding kebanyakan matawang utama, diangkat oleh hasil perbendaharaan AS yang lebih tinggi dan kewaspadaan pelabur menjelang pengumuman dasar oleh bank pusat Eropah dan Kanada.
Berbanding kebanyakan matawang utama, indeks dolar melonjak lebih tinggi sekitar harga 92.50 pada sesi Asia.
Hasil bon AS 10 tahun meningkat melepasi tahap tertinggi sejak Ogos pada tahap 1.38%, menarik raja matawang US dolar untuk turut menokok.
Kenaikan USD juga disokong oleh penurunan dalam pasaran saham global yang ditekan oleh kebimbangan terhadap pertumbuhan ekonomi akibat penularan virus Delta yang semakin meningkat.
 Sementara itu, matawang euro merosot lebih rendah tetapi kekal bertahan di atas harga 1.18000 berbanding dolar greenback, ketika tumpuan pasaran kini beralih kepada mesyuarat polisi ECB pada hari esok.
Matawang pound pula kembali menjunam di bawah harga 1.3800 disebabkan pengukuhan USD, walaupun terdapat komen hawkish daripada pembuat dasar Bank Pusat England (BOE), Michael Saunders yang mengatakan bank pusat perlu meningkatkan kadar faedah pada tahun depan sekiranya pertumbuhan berterusan dan inflasi semakin meningkat.
Di sisi lain, dolar Aussie juga menurun meskipun keputusan Bank Pusat Australia (RBA) semalam menyaksikan rancangan untuk pengurangan pembelian bon tetap diteruskan, tetapi dilanjutkan untuk tempoh yang lebih lama.
Kiwi pula mencatat penyusutan sederhana ketika New Zealand masih bergelut untuk meningkatkan program vaksinasi bagi mengekang penularan coronavirus yang lebih luas di negara itu.
Dolar Kanada menyusut rendah ekoran lonjakan US dolar, dengan tumpuan kini tertumpu pada mesyuarat polisi Bank Pusat Kanada (BOC) pada malam ini.


Pound dan Euro Bergelut Mempertahankan Kedudukan, Keterangan Presiden ECB Jadi Tumpuan

Pasaran sesi Eropah awal minggu ini menyaksikan peningkatan sentimen pasaran berikutan data ekonomi China mempamerkan pengukuhan dalam PMI pembuatan Caixin yang lebih baik daripada jangkaan pasaran selain turut digambarkan sebagai pertumbuhan paling cepat sejak tiga tahun lalu.
Pembacaan ini menunjukkan ekonomi China yang stabil dan seterusnya telah memadamkan kebimbangan terhadap perkembangan negatif mengenai rundingan dagang antara Amerika Syarikat dan China serta data ekonomi Australia yang bercampur.
Media China melaporkan bahawa sebagai sebahagian daripada perjanjian dagang, Amerika Syarikat perlu menghapuskan tarif sedia ada, bukan tarif yang dirancang. Selain itu, satu laporan yang memetik kata-kata sumber yang rapat dengan perunding perdagangan AS menyatakan rundingan kini terhenti disebabkan oleh undang-undang Hong Kong.
Bagaimanapun, meskipun dengan laporan tersebut, dolar Amerika masih meneruskan momentum pengukuhannya untuk diniagakan tinggi berbanding beberapa matawang utama pada sesi Eropah manakala dagangan safe-haven yen mencatatkan kemerosotan ke paras terendah enam bulan.
 Antara matawang yang turut memperoleh manfaat daripada data ekonomi China yang kukuh adalah dolar Australia dan kiwi selain ia turut mendorong kepada pemulihan harga minyak.
Dagangan euro stabil sementara pasaran menantikan Presiden Bank Pusat Eropah (ECB), Christine Lagarde yang akan memberi keterangan di Parlimen Eropah yang dijangka mungkin memberi petunjuk tentang keputusan kadar faedah pertamanya pada 12 Disember ini.
Sementara itu, data PMI pembuatan Zon Eropah menunjukkan peningkatan lebih tinggi kepada 46.9 pada November daripada bacaan bulan sebelumnya pada 46.6. Bagaimanapun, pembacaan ini menunjukkan penguncupan kesepuluh berturut-turut dalam aktiviti perkilangan.
Matawang pound terus mempertahankan kedudukannya untuk diniagakan di atas paras 1.290 di tengah-tengah ketidakpastian menjelang pilihan raya UK walaupun data PMI pembuatan UK mencatatkan pertumbuhan lebih baik daripada jangkaan dengan peningkatan kepada 48.9 berbanding 48.3 yang diunjurkan dan catatan terdahulu.


Alamak! Apa Dah Jadi Dengan Pasaran Buruh UK?

Menepati jangkaan pasaran, kadar pengangguran UK dilaporkan meningkat pada bulan Oktober yang menandakan pertumbuhan perlahan berterusan dalam pasaran buruh.
Pejabat Perangkaan Kebangsaan (ONS) melaporkan pada hari Selasa bahawa kadar pengangguran meningkat kepada 3.7% daripada 3.6% dalam tempoh tiga bulan hingga Oktober.
Namun, apa yang lebih mengejutkan adalah pertumbuhan upah yang mencatat peningkatan terbesar sejak rekod bermula pada 2001, tidak termasuk lonjakan semasa wabak Covid-19 melanda.
Sektor kewangan dan perkhidmatan perniagaan mempunyai kenaikan gaji terbesar dengan melonjak 7%, diikuti oleh pemborongan, runcit dan hospitaliti.
 Angka-angka itu juga menunjukkan jurang yang luas antara kenaikan gaji yang diperoleh pekerja sektor swasta, 6.9% dan perkhidmatan awam, 2.7%.
Perbezaan ketara itu berkemungkinan akan meningkatkan lagi protes pekerja perkhidmatan awam yang melancarkan mogok bulan ini disebabkan gaji yang rendah di tengah-tengah lonjakan inflasi pada paras tertinggi 41 tahun.
Terbitan data inflasi UK pada hari Rabu akan menjadi tumpuan pelabur seterusnya bagi melihat sama ada tekanan harga di negara itu sudah memuncak.
Bank of England (BOE) pula dijangka akan menaikkan kadar faedah untuk lapan kali berturut-turut pada mesyuarat polisi yang bakal berlangsung pada hari Khamis.


Sentimen Terkini Pasaran Forex Setakat Pagi Ini

Satu lagi babak kemuncak dalam drama Brexit berlaku pada dagangan semalam setelah pasaran dikejutkan dengan berita perletakan jawatan oleh Setiausaha Brexit, Dominic Raab. Beliau dalam suratnya kepada Perdana Menteri, menyatakan tidak menyokong draf perjanjian Brexit dan tindakannya itu turut disusuli oleh perletakan beberapa lagi jawatan penting dalam kerajaan pimpinan Perdana Menteri Theresa May. Sehubungan itu, matawang Pound Sterling telah mengalami kejatuhan nilai yang mendadak dimana pergerakan pada chart pasangan matawang GBP/USD menunjukkan sehingga 300 pips penurunan harga. Sentimen pasaran semasa turut kembali dilihat berisiko dengan kebimbangan pelabur terhadap kepimpinan Theresa May mula meningkat. Penganalisis pasaran juga berpendapat bahawa dagangan Sterling akan terus mengalami kejatuhan dalam masa terdekat ini.
Beralih kepada perkembangan di zon Eropah pula, tidak banyak perubahan dapat dilihat pada krisis bajet Itali. Namun, laporan menunjukkan Perdana Menteri Itali Giuseppe Conte sedang berusaha untuk bekerjasama dengan Kesatuan Eropah berkenaan belanjawan kerajaannya untuk tahun 2019 di mana sebelum ini telah ditolak oleh Brussels, bagi mengelakkan daripada dikenakan tindakan dan juga dalam usaha untuk memberi manfaat kepada pasaran bon kerajaan Itali dan juga EURO.
 Dalam perkembangan data ekonomi pada sesi New York, jualan runcit di Amerika Syarikat berkembang sebanyak 0.8% pada bulan Oktober kejatuhan -0.1% pada sebelumnya. Ini merupakan peningkatan yang terbesar sejak Mei lalu. Dalam masa yang sama, harga import juga menaik kepada 0.5% daripada 0.1% sebelum ini dimana data ini boleh memberi kesan kepada harga-harga pengeluar dan pengguna serta inflasi. Tumpuan pasaran pada hari ini akan terarah kepada data ekonomi inflasi di zon Eropah pada jam 6:00 petang.
Indeks DXY yang mengukur kekuatan matawang Greenback berbanding tujuh matawang yang lain menaik 0.05% setakat pada pukul 11:00 pagi ini.
Major pair seperti EUR/USD setakat ini membuat kenaikan 0.07%, dimana GBP/USD di dagang positif 0.08%. USD/JPY pula melemah 0.27% dengan USD/CAD didagang 0.14% lebih rendah. USD/CHF juga di dagang sedikit rendah pada 0.03%. Pair AUD/USD dan NZD/USD masing-masing didagangkan merosot pada 0.16% dan 0.10%.


Analisis Teknikal GBP/JPY – Timeframe H1 – 14/1/2019

Secara teknikal, pergerakan harga pada chart pasangan matawang GBP/JPY pada dagangan Jumaat telah menunjukkan kenaikan harga dari paras support 137.600 sehingga kembali menguji paras SBR (support become resistance) pada 139.500. Berdasarkan indicator Moshed Magic Line, kenaikan harga dari paras Magic Pivot telah melepasi kenaikan pada paras resistance MagicR2 dan menutup dagangan minggu lalu sekitar paras SBR 139.500. Lonjakan harga tersebut didorong oleh laporan bahawa Britain akan memohon untuk menangguhkan tarikh rasmi pengunduran dari Kesatuan Eropah (EU) pada 29 Mac nanti. Laporan tersebut telah kembali meningkatkan nilai dagangan Sterling namun pelabur masih berwaspada berikutan kebimbangan pada isu Brexit masih dirasai.
Pada sesi pasaran Asia pagi ini pula, harga pada USD/JPY yang memulakan dagangan sekitar paras SBR 139.500 kemudian telah membuat penurunan sehingga ke paras Magic Pivot 138.796 hari ini berikutan data imbangan dagangan di China yang dikeluarkan pagi tadi menunjukkan bacaan yang membimbangkan. Kadar eksport dan import barangan China merudum jauh meleset daripada jangkaan kenaikan oleh pasaran. Situasi ini dilihat akan kembali menimbulkan risiko dalam pasaran semasa seterusnya bakal membuatkan Yen mendapat permintaan semula berikutan pelabur akan beralih kepada aset yang lebih selamat. Jika harga terus turun lebih rendah dari paras Magic Pivot, jangkaan awal penurunan harga akan menuju ke paras support pada 138.112 (MagicS1) sebelum kembali menguji paras tumpuan pada 137.600. Harga yang menyambung penurunan lebih rendah dijangka akan menuju pula ke paras support pada sekitar 136.941 (MagicS2). Sedikit lagi penurunan harga akan melihatkan harga menyentuh paras support 136.257 (MagicS3).
Sebaliknya, jika harga gagal membuat penurunan melepasi paras Magic Pivot hari ini, harga berkemungkinan menyambung kenaikan harga pada dagangan penghujung minggu lalu dan menuju ke paras resistance 139.967 (MagicR1) mengatasi paras ketinggian pada SBR 139.500. Seterusnya harga dijangka akan meneruskan kenaikan menguji pula paras resistance pada 140.651 (MagicR2). Dan sekiranya harga masih mampu mengekalkan lonjakan, harga berkemungkinan akan menuju ke zon tumpuan harga pada sekitar paras 141.822 (MagicR3) dan berpotensi membentuk zon SBR yang baru pada chart GBP/JPY.
 Ikuti perkembangan Brexit yang masih menjadi tumpuan utama pasaran sementara anda memantau faktor-faktor yang mempengaruhi perubahan pada sentimen pasaran semasa. Terus menggunakan indicator Moshed Magic Line untuk anda melihat sendiri keberkesanan paras-paras yang telah digariskan khususnya pada chart GBP/JPY dan meningkatkan kualiti pada analisis teknikal harian anda.

Paras support: 138.112, 136.941, 136.257.
Paras resistance: 139.967, 140.651, 141.822.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Catat 140 Pips Penurunan Harian, Trend Harga Bakal Berubah?

Matawang berpulangan tinggi seperti dolar Australia dan dolar New Zealand pada dagangan Selasa semalam menunjukkan penyusutan berbanding US dolar namun sentimen pasaran yang masih positif disokong oleh aktiviti ekonomi yang semakin pulih bakal memberi kelebihan pada matawang tersebut.
Dolar Australia pada awal sesi Asia pagi ini bermula dilihat bergerak lemah menjelang data sentimen pengguna tinjauan Westpac serta data ekonomi China yang mempengaruhi matawang Aussie.
Kedua-dua data tersebut mencatatkan bacaan angka yang menurun namun Aussie tidak menunjukkan reaksi drastik susulan terbitan data-data tersebut.
Pergerakan US dolar juga dilihat tidak menentu dengan sentimen pasaran yang agak bercampur di samping kebimbangan pasaran menjelang data inflasi US dan juga mesyuarat FOMC pada awal pagi ini.
Pada carta harga bagi pasangan matawang AUD/USD semalam, harga telah mencatatkan penurunan harian sekitar 140 pips melepasi paras sokongan Moving Average 50 (MA50) pada rangka masa 1 jam pergerakan harga.
Harga membuat kenaikan semula pada sesi pasaran US sekitar 70 pips sebelum menutup dagangan sekitar paras 0.69600.
 Menyambung dagangan pada hari ini, harga bergerak turun hampir menyentuh paras 0.69300 sebelum menunjukkan kenaikan ke paras halangan MA50 walaupun data yang diterbitkan pada sesi Asia tidak menyokong dagangan Aussie.
Harga berkemungkinan membuat penurunan menguji semula paras terendah harian semalam pada support 0.69000.
Penurunan yang diteruskan bakal menuju zon RBS (resistance become support) di bawah paras 0.68300.
Namun jika harga kekal meneruskan kenaikan pada minggu-minggu sebelum ini, harga bakal melepasi paras ketinggian yang dicapai semalam pada 0.70400 sebelum menuju resistance 0.70800.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tepati Jangkaan Pasaran, GBP/USD Terus Selam Ke Dasar

Nilai dagangan Pound Sterling semakin susut sehingga ke penghujung minggu walaupun data ekonomi UK yang diterbitkan menunjukkan sektor pembuatan dan perkhidmatan bagi bulan Mac berkembang dengan baik
Namun, memberi tekanan adalah data inflasi UK yang diterbitkan pada awal sesi Eropah dengan bacaan indeks harga pengguna bagi bulan Februari merosot lebih rendah berbanding bacaan yang dijangka untuk meningkat.
Selain itu, pelabur juga memantau isu amaran sekatan eksport oleh Kesatuan Eropah (EU) terhadap UK susulan penghantaran vaksin yang lambat.
Pound Sterling susut lebih rendah berbanding US dolar ke paras terendah 6 minggu seperti yang dapat diperhatikan pada carta pasangan mata wang GBP/USD.
Setelah harga berjaya memecah zon support 1.38000 pada Selasa lalu, penurunan telah diteruskan sehingga ke paras 1.37000.
Bersambung sehingga dagangan pada sesi Asia hari ini, harga bergerak perlahan di zon 1.37000 dengan paras terendah yang berjaya dicecah sekitar 1.36750.
 Penurunan harga dijangka akan berterusan sehingga ke penghujung dagangan minggu ini sekiranya harga kekal berada di bawah paras halangan Moving Average 50 (MA50) pada rangka masa 1 jam pada carta GBP/USD.
Penurunan lebih rendah seterusnya bakal ke zon support 1.36000 di mana turut diuji pada dagangan Februari lalu sebelum harga melonjak lebih tinggi.
Situasi kenaikan harga pula akan menjangkakan zon SBR (support become resistance) 1.38000 bakal diuji sebelum kenaikan lebih tinggi akan memberikan isyarat perubahan trend bullish.
Pelabur akan berwaspada menilai pergerakan Pound di penghujung minggu yang akan memberi reaksi terhadap data jualan runcit UK yang akan diterbitkan pada Jumaat.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD ‘Target’ Capai Paras 1.2000 Minggu Ini?

US dolar semakin paparkan pemulihan ekoran sentimen pasaran yang dilihat kembali berisiko, namun pergerakan di awal minggu masih lemah.
Kebimbangan pasaran berlegar pada faktor perkembangan perlahan tentang pakej bantuan Coronavirus di Amerika Syarikat (AS) dan ketegangan terbaru di antara AS dan China selepas Washington mengarahkan Google dan Apple untuk menyingkirkan aplikasi TikTok dan WeChat daripada platform masing-masing.
Pergerakan US dolar dijangka lebih aktif pada sesi New York hari ini memberi reaksi terhadap ucapan oleh Pengerusi Federal Reserve (Fed), Jerome Powell.
Pergerakan harga pada carta pasangan matawang EUR/USD mendatar pada Jumaat di bawah paras 1.18700 selepas kenaikan harga pada hari sebelumnya melonjak lebih 100 pips melepasi paras halangan Moving Average 50 (MA50) pada rangka masa 1 jam pergerakan harga.
Pelabur nantikan dagangan pada Rabu dengan terbitan data ekonomi Eropah yang dijangka akan lebih memberi kesan terhadap pergerakan matawang Euro.
Pelabur yang melihat harga masih berada dalam trend bullish akan menjangkakan kenaikan menguji paras resistance 1.19000 yang merupakan zon SBR (support become resistance).
 Kenaikan lebih tinggi berkemungkinan kembali mencapai paras ketinggian sekitar 1.20000 semula.
Sebaliknya, jika harga kembali menjunam di bawah paras sokongan MA50, paras sokongan harga dilihat pada 1.18000.
Penurunan yang menembusi zon tersebut dilihat akan terdorong menuju zon support pada 1.17200.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/USD – Timeframe H1 – 20/12/2018

Pergerakan harga pada chart pasangan matawang AUD/USD pada dagangan semalam telah mencatatkan penurunan ke paras terendah yang baru di mana harga telah berjaya breakout paras major RBS (resistance become support) di paras 0.71500. Matawang dollar AUD yang didagangkan berisiko sebelum ini ekoran terkesan oleh ketidaktentuan dalam hubungan dagang AS-China kemudiannya terus menerima tekanan daripada pengukuhan dollar USD di mana harga telah ditekan ke paras lebih rendah. Harga pada mulanya menguji paras resistance MagicR1 sebelum kembali turun dan melepasi ketiga-tiga paras support pada indicator Moshed Magic Line semalam setelah berjaya breakout paras RBS 0.71500 sehingga mencatatkan paras terendah yang baru sekitar support 0.71000. Data ekonomi Australia yang dikeluarkan pagi ini menunjukkan data yang bercampur di mana kadar pertambahan pekerjaan meningkat kepada 37,000 pekerja namun kadar pengangguran mencatatkan kenaikan pada kadar 5.1% berbanding 5.0% sebelumnya.
Pada dagangan sesi pasaran Asia hari ini, harga dilihat didagangkan lebih rendah dari paras Magic Pivot 0.7130 hari ini dan menunjukkan penurunan ke paras support 0.71000. Jika harga berjaya meneruskan penurunan lebih rendah dari paras support 0.71000 tersebut, jangkaan awal harga akan menuju ke paras support seterusnya di sekitar paras 0.7061 (MagicS1) sebelum sedikit lagi penurunan bakal menyentuh paras support 0.7016 (MagicS2). Sekiranya pengukuhan USD terus menekan harga ke paras lebih rendah, jangkaan harga akan menuju ke paras 0.6947 (MagicS3) sebagai destinasi penurunan yang seterusnya.
Namun, jika kembali membuat lonjakan dan melepasi paras Magic Pivot hari ini, harga bakal kembali menguji paras resistance pada 0.7175 (MagicR1) sebagai paras awal kenaikan. Seterusnya lonjakan lebih tinggi harga berpotensi untuk mencapai paras ketinggian di sekitar paras 0.7244 (MagicR2). Namun harga yang masih mengekalkan lonjakan harganya bakal menuju ke paras tumpuan harga di sekitar 0.7288 (MagicR3).
 Pantau perkembangan hubungan dagangan AS-China dan juga data-data domestik Australia jika anda ingin terus mencari peluang posisi dagangan pada chart AUD/USD. Lihat juga pada paras support dan resistance pada indicator Moshed Magic Line untuk memudahkan analisis teknikal harian anda.

Paras support: 0.7061, 0.7016, 0.6947.
Paras resistance: 0.7175, 0.7244, 0.7288.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kenaikan Harga Pada GBP/USD Didorong Penyusutan Dolar AS

Dagangan Pound Sterling pada Khamis semalam kekal stabil sementara pelabur masih menantikan sebarang perkembangan terbaru politik di Britain.
Setakat ini, tinjauan pilihan raya UK masih kekal didahului oleh Parti Konservatif kerajaan yang dipimpin oleh Perdana Menteri Boris Johnson.
Sementara untuk data ekonomi pula, bacaan data jualan runcit UK pada bulan Oktober yang dikeluarkan semalam mencatatkan angka yang merosot berbanding bacaan sebelumnya.
Namun begitu, melihatkan pergerakan harga pada carta pasangan matawang GBP/USD semalam, harga masih berjaya membuat kenaikan didorong oleh nilai matawang dolar Amerika Syarikat yang lemah.
Ini adalah berikutan sentimen rundingan dagang AS-China yang sedikit goyah atas desakan China menuntut pembatalan tarif sebagai sebahagian daripada persetujuan perjanjian.
Harga pada carta GBP/USD membuat lonjakan mencatatkan paras ketinggian harian pada sesi New York di zon resistance untuk dagangan minggu ini.
 Harga yang hampir mencapai paras ketinggian pada 1.28900 tersebut sekali lagi menguji paras resistance yang dicapai harga pada Isnin.
Bersambung pada sesi pasaran Asia hari ini, harga bergerak mendatar di zon resistance tersebut dan berada di atas garisan Moving Average 50 (MA50).
Jika sentimen rundingan kekal berisiko dan dagangan USD masih lemah, harga bakal meneruskan kenaikan ke paras lebih tinggi. Zon resistance pada 1.29700 dilihat sebagai destinasi tumpuan harga yang seterusnya.
Namun jika harga gagal membuat kenaikan lebih tinggi dari zon resistance semasa, penurunan harga bakal melepasi semula garisan sokongan MA50 dan menuju ke paras 1.28100.
Penurunan lebih rendah akan menuju pula paras 1.27800 yang merupakan zon support terdekat.
Lihat gambar carta pasangan matawang GBP/USD di bawah untuk rujukan analisis teknikal anda.


Lautenschlager Letak Jawatan Dari ECB!

Pegawai tertinggi Jerman di European Central Bank (ECB) telah meletak jawatan secara mengejut sebelum penggal perkhidmatan beliau berakhir di tengah-tengah konflik dalam bank pusat untuk memulakan semula program pembelian bon besar-besaran.
Sabine Lautenschlager yang merupakan salah seorang ahli lembaga eksekutif di Frankfurt bakal meninggalkan bank pusat pada 31 Oktober nanti, dua tahun lebih awal sebelum penggal beliau berakhir.
 Tiada punca yang pasti dikaitkan dengan peletakan jawatan beliau, namun pasti akan menimbulkan spekulasi dalam pasaran. Antara salah satunya adalah, peletakan jawatan beliau sebagai tanda protes terhadap pakej pelonggaran pada mesyuarat September, yang mana ditentang oleh lembaga eksekutif Jerman.
Berkemungkinan juga Lautenschlager mengetahui sesuatu yang mana tidak diketahui umum berhubung pelantikan Presiden yang baru di ECB, dan ia menjadi satu keganjilan untuk berundur sebulan lebih awal sebelum kepimpinan bertukar tangan serta berpotensi membawa perubahan terhadap polisi sedia ada.
Jika dilihat dari sudut pembahagian ahli, pengunduran beliau itu akan mengurangkan wakil individu yang menyokong pendirian hawkish pada penetapan dasar monetari bank pusat. Beliau merupakan individu ketiga berbangsa Jerman yang berundur mengikuti jejak dua pegawai terdahulu yang meletak jawatan dari ECB.


Data US Semalam Positif ke Negatif?

Data dari Amerika yang dikeluarkan semalam dilihat bercampur-campur. Data pertama ialah Philly Fed Manufacturing Index, Unemployment Claims (pengangguran) dan Existing Home Sales (Jualan rumah).
Philly Fed Manufacturing Index adalah indeks yang mengira keadaan tahap perniagaan kilang-kilang di Philadelphia sama ada baik atau buruk. Bacaan di atas 0.00 menunjukkan perkembangan perniagaan yang baik manakala bacaan di bawah 0.00 sebaliknya.
Penganalisis ekonomi menjangkakan bacaan 5.3 bulan ini kurang daripada data sebenar yang mencatatkan bacaan 9.7.
 Selain itu, data dari Jabatan Buruh US juga mencatatkan angka yang lebih dari jangkaan iaitu 260,000 berbanding 251000 jangkaan penganalisis. Angka ini menunjukkan jumlah rakyat Amerika yang mendaftar untuk mendapatkan bantuan pengangguran. Peningkatan ini adalah tidak baik kerana menyumbang kepada kadar pengangguran. Data ini mencatatkan angka di bawah 300000 selama 85 minggu berturut-turut.
Data yang tidak kurang pentingnya juga ialah US home sales (Jualan rumah) yang meningkat selepas penurunan 2 bulan berturut-turut. Hal ini disumbangkan oleh peningkatan pembeli rumah pertama ke dalam pasaran hartanah Amerika.
Data-data ini menjelaskan pasaran pekerjaan Philly Fed dan hartanah bergerak ke arah yang positif. Hal ini adalah penting kerana pasaran pekerjaan yang baik dan hartanah sangat penting untuk menyokong pertumbuhan negara. Walaupun data jobless claims adalah tidak baik, tetapi masih mampu berada di bawah bacaan 300000 selama 85 minggu.
Dollar Amerika meningkat ke bacaan tertinggi sejak tujuh bulan berbanding matawang lain selepas Bank Pusat Eropah, Draghi mengekalkan polisi monetary.


EUR/USD Meloncat Semula Dari Zon Kritikal $1.0400!

US dolar dilihat gagal untuk mengekalkan momentum pengukuhannya menuju penghujung minggu dengan penyusutan nilai ketara berlaku pada sesi New York semalam (Khamis).
Selain faktor aktiviti profit-taking yang dijangka berlaku pada penutup dagangan Jun semalam, penyusutan US dolar juga dilihat dipengaruhi oleh terbitan data indeks perbelanjaan peribadi pengguna Amerika Syarikat (AS) yang diterbitkan pada sesi New York.
Selain itu juga, penurunan pada hasil bon 10 tahun AS di bawah paras 3.00% turut memberi tekanan terhadap US dolar.
Penyusutan US dolar telah kembali membuka ruang untuk kebanyakan mata wang utama lain dalam pasaran untuk meningkat semula termasuk Euro.

Seperti yang diperhatikan pada carta pasangan mata wang EUR/USD semalam, harga telah membuat penurunan ke zon support jangkaan pada 1.04000.
Zon tersebut turut diuji beberapa kali pada minggu pertengahan Jun lalu sebelum pasaran menyaksikan lantunan semula harga.
Situasi sama berlaku semalam apabila harga yang mencecah ke zon support tersebut kembali melonjak sekitar 100 pips menuju ke zon 1.05000.
 Harga telah melonjak menguji paras halangan Moving Average 50 (MA50) pada rangka masa 1 jam di carta EUR/USD sebelum mendatar di penghujung sesi New York bersambung ke awal sesi Asia pagi ini (Jumaat).
Sekiranya harga berjaya meneruskan kenaikan lebih tinggi melepasi zon 1.05000, turut melepasi halangan MA50 akan memberi petunjuk pergerakan bullish harga semula mengakhiri corak penurunan di awal minggu ini.
Kenaikan harga akan kembali semula ke zon rintangan 1.06000 untuk diuji setelah harga masih gagal menembusinya pada dagangan minggu ini dan minggu lalu.
Sebaliknya jika US dolar kembali mengukuh dan menekan semula harga susut lebih rendah, zon support pada 1.04000 sekali lagi akan menjadi tumpuan untuk diuji.
Melepasi penurunan di bawah zon tersebut akan mendorong harga catatkan paras terendah terbaru untuk tempoh dagangan 20 tahun, dengan sasaran seterusnya untuk menuju sekitar 1.03000 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Dah Berlaku? Matawang Euro Terus Bergelut Dalam Pasaran

Matawang Euro merosot lebih daripada 1% berbanding US dolar pada hari Isnin dan ini merupakan hari ketiga Euro catat kerugian terbesar berturut-turut dalam 2 tahun berikutan lonjakan dalam harga minyak terus melambung tinggi. Lonjakan harga minyak ini telah mencetuskan kebimbangan kejutan stagflasi yang boleh menjejaskan harapan pemulihan Eropah.
Konflik di Ukraine dan sekatan antarabangsa yang ketat ke atas Moscow telah menyebabkan aset Rusia jatuh, manakala harga eksport negara seperti logam berharga, minyak dan gas telah melonjak di tengah tekanan inflasi.
Eropah adalah negara yang paling terdedah kerana mengimport sebanyak 40% daripada gas aslinya dari Rusia dan matawang Euro telah menjadi semakin dikaitkan dengan harga minyak. Kata lain, semakin tinggi harga minyak, semakin terkesan matawang euro kerana pelabur bimbang tentang inflasi yang lebih tinggi dan tamparan kepada ekonomi.
 Dalam dagangan London yang tidak menentu, matawang euro susut lebih daripada 1% kepada $1.0806, paras terendah Mei 2020. Secara kumulatif, mata wang Euro itu telah susut hampir 3% berbanding US dolar dalam tiga sesi dagangan terakhir, penyusutan terbesar sejak wabak itu melanda pasaran pada Mac 2020.
Harga minyak melonjak semula pada hari Isnin kerana risiko larangan AS dan Eropah terhadap produk Rusia dan kelewatan dalam rundingan Iran lantas menyebabkan harga melonjak ke paras tertinggi sejak 2008.
Menurut Goldman Sachs, kejutan kenaikan minyak $20 yang berterusan akan menurunkan pertumbuhan ekonomi sebenar di kawasan Eropah sebanyak 0.6% dan sebanyak 0.3% di Amerika Syarikat. Senario yang lebih buruk boleh jika penghantaran gas Rusia melalui Ukraine disekat, maka KDNK kawasan eropah boleh jatuh sebanyak 1% disebabkan faktor minyak gas sahaja.


Mampukah Keredaan Perang Dagang AS-China Bertahan Lama?

Kenyataan Presiden Amerika Syarikat di akaun media social Twitter beliau ada menyebut bahawa China dan Eropah sedang bermain permainan memanipulasi matawang. Beliau yang merasakan tercabar menggesa untuk Amerika Syarikat untuk berbuat perkara yang sama daripada ketinggalan.
Walaupun Trump menulis kenyataan yang mengejutkan dan berbaur provokasi, hal ini sebenarnya sudah tidak asing lagi bagi pelabur namun tetap memberi impak terhadap pasangan kewangan.
China yang dirasakan terpalit terhadap kenyataan tersebut mengatakan bahawa mereka tidak akan terlibat dalam persaingan dalam penurunan nilai matawang.
Berhubung perkembangan hubungan dagang bersama China, China berharap Amerika Syarikat memberi tumpuan terhadap kepentingan teras China dalam perjanjian dalam usaha untuk mencapai kesepakatan rundingan perdagangan.
Trump sebelum ini telah bersetuju untuk tidak mengenakan tarif tambahan yang baru terhadap barangan import China dan juga membenarkan urusniaga barangan produk Huawei bersama syarikat-syarikat Amerika.
 Namun begitu, beliau tidak mengulas lanjut tentang sebarang pengesahan sama ada Huawei akan ditarik balik atau tidak daripada senarai entiti yang disekat. Jabatan Perdagangan AS juga dilaporkan akan meneliti dahulu produk sebelum boleh dijual kepada Huawei.
Menteri Perdagangan China, Zhong Shan menyatakan kumpulan wakil perdagangan daripada kedua-dua negara Amerika dan China masih lagi berhubung dan meneruskan rundingan.
Dalam komen beliau, lebih banyak maklumat berkaitan perbincangan akan didedahkan selepas ini dan beliau juga menyatakan tarif sedia ada perlu dihapuskan demi mencapai perjanjian perdagangan.
Dalam laporan terbaru, Amerika Syarikat sedang merancang jadual untuk panggilan telefon bersama China pada minggu hadapan dan pelabur akan menunggu perkembangan dari masa ke masa.
Sehingga setakat ini, tidak begitu banyak maklumat yang diperolehi berkenaan situasi dan tindakan oleh kedua-dua belah pihak untuk menyelesaikan perselisihan hubungan dagang antara mereka.


Analisis Teknikal USD/JPY – Timeframe H1 – 17/10/2018

Setelah harga bergerak mendatar di zon support 111.800 pada chart USD/JPY sebelum ini, harga yang gagal membuat penurunan ke paras lebih rendah kemudiannya dilihat kembali membuat kenaikan semula pada dagangan semalam walaupun kadar kenaikan dilihat agak perlahan. Harga telah naik melepasi paras Magic Pivot semalam dan juga resistance MagicR1 pada indicator Moshed Magic Line dan menutup harga di sekitar paras 112.200.
Pada sesi pasaran Asia hari ini, harga yang dibuka lebih tinggi dari paras Magic Pivot 112.102 hari ini bergerak perlahan namun masih menyambung kenaikan yang dibuat semalam menuju ke paras resistance 112.477 (MagicR1). Namun harga kembali membuat penurunan semula pada lewat sesi menuju ke paras Magic Pivot. Jika harga kembali menyambung semula kenaikan yang dibuat, harga berkemungkinan akan menuju ke paras resistance 112.709 (MagicR2) sebelum menguji zon SBR (support become resistance) yang berada sedikit tinggi. Dan jika harga masih mengekalkan momentum kenaikannya, harga dijangka akan menguji paras resistance seterusnya iaitu pada 113.084 (MagicR3) yang turut berada pada zon SBR.
 Sebaliknya, jika harga mengalami kejatuhan semula, penurunan yang dibuat harga bakal menguji semula paras support 111.870 (MagicS1) dan pasaran akan menunggu reaksi harga pada paras tersebut. Jika harga terus breakout paras tersebut dan membuat penurunan ke paras lebih rendah mencari paras lower low yang baru, support pada 111.495 (MagicS2) dilihat sebagai paras yang akan menjadi tumpuan harga. Dan seterusnya, harga yang masih meneruskan penurunan akan menuju ke paras support yang lebih rendah yang dilihat berada di 111.263 (MagicS3).
Ketidaktentuan sentimen pasaran semasa yang meningkatkan kebimbangan terhadap para pelabur banyak mempengaruhi pergerakan harga terutamanya matawang safe-haven. Pantau pergerakan harga pada chart USD/JPY dengan berpandukan indicator Moshed Magic Line yang memberikan paras-paras terbaik yang menjadi tumpuan harga.

Paras support: 111.870, 111.495, 111.263.
Paras resistance: 112.477, 112.709, 113.084.